Το να είσαι μητέρα είναι μία πολύτιμη φανταστική εμπειρία, αλλά μπορεί ασφαλώς να είναι και αρκετά κουραστική. Φυσικά είναι ένα προνόμιο και μία μεγάλη χαρά να αφιερώνεσαι εξ ολοκλήρου στο μικρό σου. Όμως όλη αυτή η ενέργεια και η προσπάθεια σίγουρα θα γιγαντωθούν. Γι’ αυτό ας δούμε κάποιες χρήσιμες, έξυπνες συμβουλές για τις εξαντλημένες μανούλες:\nΠολλές μητέρες πρέπει να ισορροπήσουν την οικογενειακή ζωή με την προσωπική και την καριέρα τους. Αυτό απαιτεί ένα χρόνο προσαρμογής.\nΊσως έχετε διαπιστώσει ότι έχετε αποκτήσει υπερδυνάμεις, όπως όταν μιλάτε στο τηλέφωνο, αλλάζοντας μία πάνα και κρατώντας ταυτόχρονα το μωρό σας. Είναι αλήθεια ότι αυτές οι ικανότητες είναι χρήσιμες επειδή σας βοηθούν να κάνετε συγχρόνως πολλά πράγματα. Επίσης όμως είναι ένα σημάδι του πόσο απασχολημένη είστε και ο λόγος που δεν έχετε χρόνο για να ξεκουραστείτε και να χαλαρώσετε.\nΗ λίστα των καθηκόντων σας είναι πάρα πολύ γεμάτη, αλλά το σώμα σας παρακαλεί να κάνετε ένα διάλειμμα! Αν έτσι αισθάνεστε μην ανησυχείτε. Απλά ακολουθήστε τις παρακάτω συμβουλές και μάλλον θα έχετε καλύτερα αποτελέσματα!\nΠρακτική για βαθιές αναπνοές!\nΠρώτα από όλα, προσπαθήστε να πάρετε μερικές βαθιές αναπνοές, που είναι μία ισχυρή και εξαιρετικά ευεργετική άσκηση. Έτσι, όταν αισθάνεστε άγχος, είναι εύκολο να ξεχάσετε πόσο ωραία μπορείτε να αισθανθείτε αν απλά αναπνέετε βαθιά. Είναι αλήθεια ότι αυτό μπορεί να πάρει κάποιο χρόνο για να το συνηθίσετε, όμως θα βοηθήσει να μειώσετε τον καρδιακό ρυθμό και την αρτηριακή σας πίεση. Σαν αποτέλεσμα θα αισθανθείτε αμέσως λίγο πιο χαλαρή.\nΚοιμηθείτε όταν μπορείτε.\nΟ ύπνος δεν είναι πολυτέλεια, είναι μία αναγκαιότητα ειδικά για τις μητέρες. Γι’ αυτό κοιμηθείτε όσο το δυνατόν περισσότερο. Και μέσα στην ημέρα όταν το μικρούλι σας κοιμάται κοιμηθείτε και εσείς. Βέβαια αυτό δεν είναι πάντα τόσο απλό. Αλλά προσθέτοντας μόνο μερικές ώρες ύπνου μπορεί να αυξηθούν τα επίπεδα σεροτονίνης σας. Γεγονός που θα κάνει μεγάλη διαφορά στη μείωση της εξάντλησης και θα σας δώσει την ενέργειά σας πίσω.\nΠράγματι, ενώ μπορεί να μην το πιστεύετε, ακόμη και λίγα λεπτά ξεκούρασης είναι πολύ σημαντικά. Έστω και 20 λεπτά την ημέρα. Θα νιώσετε πιο δυνατή και αποτελεσματική, χωρίς όμως να επηρεάσει τον βραδινό σας ύπνο.\nΕπιπλέον, είναι καλό να έχετε την κούνια του μωρού σας στο δικό σας δωμάτιο. Έτσι θα είστε σίγουρη ότι θα αισθάνεστε πιο ήσυχη και θα κοιμηθείτε καλύτερα!\nΟι εξαντλημένες μητέρες πρέπει να θυμούνται τις προτεραιότητές τους.\nΤις στιγμές που αισθάνεστε πραγματικά πολύ κουρασμένη, θυμηθείτε τι είναι το πιο σημαντικό για σας. Όταν κάνετε μία λίστα με τις προτεραιότητές σας, θα ηρεμήσετε και θα καταλάβετε ποιες δραστηριότητες πραγματικά απαιτούν μεγαλύτερη προσοχή. Επιπλέον, θα μπορείτε να εστιάσετε σε αυτό που πραγματικά πρέπει να κάνετε και να αφήσετε λιγότερα σημαντικά πράγματα για μία άλλη φορά.\nΓνωρίστε πόση ενέργεια πράγματι έχετε. Ποια είναι τα όριά σας.\nΤέλος, πρέπει να γνωρίζετε πόση ενέργεια, πόση δύναμη έχετε. Αυτό σημαίνει ότι πρέπει να δίνετε προσοχή στο πως αισθάνεται το σώμα σας και πόσο δραστήρια είσαστε στη διάρκεια της ημέρας. Σημαίνει επίσης ότι είναι καλό να κοιτάζετε πίσω και να εντοπίζετε τα πράγματα που σας επηρεάζουν συναισθηματικά.\nΜην ξεχνάτε πόσο τα συναισθήματά μας επηρεάζουν τα ενεργειακά μας επίπεδα. Ίσως η βελτίωση της συναισθηματικής σας νοημοσύνης μπορεί να σας βοηθήσει να διαχειριστείτε καλύτερα την προσωπική σας ενέργεια.\nΜε τον ίδιο τρόπο, αν δεν αισθάνεστε καλά, μπορεί να είναι επειδή είστε καταπονημένη ή πολύ πιεσμένη σε κάποια περίοδο της ζωής σας. Δεν υπάρχει αμφιβολία ότι όταν γνωρίζετε τις αντοχές σας, αυτό θα σας δώσει λίγη ώθηση/δύναμη ακόμη. Ευτυχώς, όταν καταλάβετε ότι η ενέργειά σας είναι χαμηλή, θα αποφασίσετε να μειώσετε τις εργασίες που πραγματοποιείτε.\nΛοιπόν! Μην στενοχωριέστε. Σκεφτείτε ήρεμα τις προτεραιότητες σας και ακολουθήστε όσο μπορείτε τις παραπάνω συμβουλές.


Το σπιράλ της πτώχευσης συνεχίζεται το 2013… < Παραmedia | Advertising.gr\nΑρχική Advertising Παραmedia Το σπιράλ της πτώχευσης συνεχίζεται το 2013…\nΤο σπιράλ της πτώχευσης συνεχίζεται το 2013…\nΤο κείμενο του Θ. Παπαμιχαήλ που δημοσιεύτηκε στο τελευταίο τεύχος (819) του adbusiness, έχει ως εξής:\nΜήνας μπαίνει, μήνας βγαίνει όλο και κάποια από τις λεγόμενες μεγάλες εταιρείες του χώρου της διαφήμισης, βαράει το δικό της «κανόνι». Όχι ότι οι λεγόμενες μικρές πάνε πίσω, απλώς δεν κάνουν τον ίδιο κρότο! Σε λίγο οι υγιείς εταιρείες του κλάδου θα μετριούνται στα δάχτυλα του ενός χεριού. Οι φετινές προβλέψεις για την οικονομία είναι δυσοίωνες, όσο για τον κλάδο της επικοινωνίας πολύ φοβάμαι ότι θα μείνουν μόνο όσοι ασχολούνται με τις τηλεπωλήσεις. Άλλωστε, στα λεγόμενα μικρά κανάλια κυριαρχούν όλες τις ώρες.\nΗ διέξοδος από την πρωτοφανή οικονομική και πολιτική κρίση που μαστίζει τον κλάδο μας θα προέλθει μόνο από την ανάκαμψη στα ουσιώδη και στα καίρια της κοινωνίας μας. Φυσικά, η επάνοδος στην προτέρα κατάσταση της γνωστής σε όλους μας ασυδοσίας, είναι αδύνατη ακόμη και με το μαγικό ραβδί του Αλαντίν. Ο μέχρι σήμερα γνωστός κλάδος της επικοινωνίας δεν ανασταίνεται γιατί οι προδιαγραφές επιβίωσης του, έχουν αλλάξει. Τα παλιά Μέσα έχουν συρρικνωθεί και νέα Μέσα κυριαρχούν και οι διαφημιζόμενοι κάνουν πλέον συμφωνίες απ’ ευθείας.\nΌσο για την κρατική διαφήμιση θα αργήσει να ξαναδώσει χαρές σε διαφημιστές. Τα φέσια, οι καθυστερήσεις πληρωμών οι δυσβάσταχτοι φόροι, θα λυγίσουν ακόμη και τους πιο συνετούς και συνεπείς επιχειρηματίες του κλάδου. Θα αναγκαστούν να μην πληρώσουν γιατί δεν θα μπορούν. Και δυστυχώς περίοδος χάριτος και διακανονισμού δεν υπάρχει πλέον. Το αναξιόπιστο κράτος εξοντώνει και εξευτελίζει τους μέχρι χθες νομοταγείς και παραγωγικούς επιχειρηματίες.


ΤΟ ΚΛΕΙΔΙ ΤΗΣ ΕΥΑΣ: Κυκλοφόρησε το βιβλίο του "δικού" μας Μιχάλη Πούγουνα...\nPublished: Friday, 22 May 2020 19:27\nΤο εκλεκτό μέλος της παρέας μας, Μιχάλης Πούγουνας, μόλις δημοσίευσε το βιβλίο του Το Κλειδί της Εύας που εκδόθηκε από την Ars Nocturna σε περιορισμένο αριθμό αντιτύπων. Πρόκειται για για το πρώτο μυθιστόρημα μιας τριλογίας (σχεδόν ψυχεδελικής) φαντασίας και το Merlin's Music Box σας παρουσιάζει την αρχή του για να ψηθείτε και να απολαύσετε το τέλος!\n«Τώρα μιλάς σοβαρά ότι ο Τζάστιν Σάλιβαν έγραψε τραγούδι για ελληνικό βουνό;» ρώτησε και γυρόφερε το κολονάτο ποτήρι στο χέρι του...\n«Ναι, ρε συ, την Στρογγούλα στα Τζουμέρκα» απάντησα και τσούγκρισα τα ποτήρια μας με ένα χαμόγελο...\nΤο τραπέζι ήταν γεμάτο άδεια πιάτα με υπολείμματα φαγητού. Μερικά ψίχουλα βρίσκονταν πάνω στο λευκό τραπεζομάντηλο γύρω από το πιάτο μου και επειδή αυτό ήταν κάτι που μου συνέβαινε συχνά αλλά με ενοχλούσε, σκεφτόμουν ότι μπορεί να έπασχα από κάποια ψυχοσωματική διαταραχή...\nΠαρόλα αυτά, είχα την αίσθηση ότι ήμουν λίγο ζαλισμένος, a bit lightheaded που λένε οι Αμερικάνοι...\n«Έχω να σε δω 15 χρόνια και ερχόμαστε απόψε σε αυτό το υπέροχο σπίτι και... τι να πω; Πραγματικά, το γούστο της Φλώρας στο ντεκόρ είναι τρομερό.»\nΞεκούμπωσε το άσπρο κουμπί κάτω από τον λαιμό του για να πάρει μια ανάσα και ψιθύρισε σκύβοντας πάνω από το άδειο πιάτο του...\n«Μπορείς να μου πεις που βρήκες αυτή την κοκκινομάλλα; Είναι άπαιχτο μωρό...»\n«Πάντως μιλάει πολύ καλά ελληνικά!» είπε ο Βασίλης ανασηκώνοντας τα φρύδια του...\n«Σωστόοος...» έκανε ο Βασίλης κλείνοντάς μου το μάτι καθώς σηκώθηκε από το κάθισμά του.\nΥπήρχαν βράδια που μαζευόμασταν όλη η παρέα στο δώμα στην ταράτσα του σπιτιού ενός φίλου και ακούγαμε το Ummagumma των Pink Floyd. Mια πράσινη και μια κόκκινη λάμπα ήταν οι μόνες πηγές φωτός που, ας πούμε, φώτιζαν το δωμάτιο ώστε να μπαλαμουτιάζει ένα κορίτσι της γειτονιάς πάνω στο διπλό κρεβάτι που είχε χωρέσει με τα χίλια ζόρια και που για μεταφερθεί είχαμε βοηθήσει όλοι. Οι βραδιές ολοκληρώνονταν όταν ο καθένας μας έπαιρνε ένα κομμάτι βαμβάκι ποτισμένο με καθαρή βενζίνη. Ρουφούσες βαθιά και η ζάλη θόλωνε τα πάντα - άλλοτε οι φωνές ακούγονταν βαριές και αργές κι άλλοτε ψιλές και γρήγορες.\nΑργότερα ο Βασίλης έφυγε για σπουδές στο ΜΙΤ στην Μασαχουσέτη...\n«Όχι, ρε συ!» είπε η Φλώρα μπαίνοντας στην τραπεζαρία κρατώντας έναν δίσκο με τέσσερα πιάτα μιλφέιγ...\n«Ελάτε ρε παιδιά!!! Δεν ήταν ανάγκη...» είπε ο Βασίλης ανοίγοντας διάπλατα τα χέρια του για να βουτήξει χωρίς καθυστέρηση το πιάτο του.\n«Ξέρεις», είπε ο Βασίλης μασώντας την πρώτη μπουκιά και κοιτάζοντας στα μάτια τη Μεγκ, «ο Πάπας Λέων ο δέκατος τρίτος συνήθιζε να πίνει μία μίξη κρασιού με κοκαΐνη, ενώ ο Κάρολος Ντίκενς και ο Κόναν Ντόιλ γούσταραν κι αυτοί να διεγείρονται... πνευματικά». Έκανε μια κίνηση σαν να χτυπούσε ένεση στο μπράτσο του και ξέσπασε σε γέλια μαζί με τη Φλώρα...\n«...και η πολύ χαριτωμένη Σκωτσέζα», πρόσθεσε πονηρά η Φλώρα.\n«Εσείς... πιάτο για τον νεροχύτη;» είπε ο Βασίλης και έδειξε την Μεγκ κι εμένα.\n«Εεε... δεν ξέρω αν υπάρχει ονομασία γι’ αυτό το μανιτάρι στα ελληνικά, βρε μωρό μου. Έτσι κι αλλιώς νομίζω πως αυτά τα μανιτάρια φυτρώνουν στη Βόρεια Ευρώπη. Δεν τα έχουμε εδώ.\n«Αχά... ναι», είπε η Μεγκ και τα μακριά σπαστά καροτί μαλλιά της σκέπασαν το δεξί της στήθος καθώς γύρισε να μιλήσει στην Φλώρα.\n«Όχιιιι...», είπε η Φλώρα.\nΗ Μεγκ κούνησε το κεφάλι της καταφατικά κάνοντας «αχά...»\n«Άκου Βασίλη, η Μεγκ λέει...»\n«Μπρρρ...», έκανε η Φλώρα με μια έκφραση σιχασιάς.\n«Και Η Αλίκη στην Χώρα των Θαυμάτων έλεγαν ότι είχε γραφτεί υπό την επήρεια ναρκωτικών», συνέχισε η Φλώρα...\n«Ναι, είναι μια θεωρία που εμφανίστηκε στην δεκαετία του εξήντα», απάντησε η Μεγκ, «αλλά για να λέμε την αλήθειά, την εποχή που ο Λιούις Κάρολ έγραψε το βιβλίο γινόταν ευρεία χρήση του οπίου και των ναρκωτικών γενικά...»\nΤελικά του είχαν έρθει μια χαρά τα πράγματα του Βασίλη. Κάπου τον ζήλευα. Θαρρείς και η κρίση δεν τον είχε επηρεάσει και...\n«...και έκανε έτσι, με το χέρι στον ώμο του, και έδιωχνε τα ανθρωπάκια», είπε ο Βασίλης και γέλασαν ξανά. Γέλασα κι εγώ και...ωπ!... Νάτο! Γύρισα αργά-αργά το κεφάλι μου και κοίταξα κάτω από τον καναπέ.\nΆκουγα τις φωνές τους σαν να μου μιλούσαν από άλλο δωμάτιο. Η καρδιά μου αντηχούσε μέσα στο κεφάλι μου. Άνοιξα την πόρτα του μπάνιου και μπήκα μέσα. Μαύρα πλακάκια, άσπρη λεκάνη, άσπρος νιπτήρας, άσπρο μπάνιο και άσπρες πετσέτες. Σκατά... σκέφτηκα και γέλασα.\nΆρχισα να παίρνω βαθιές ανάσες. Ίσως έπρεπε να πάρω τη Μεγκ και να την κάνουμε για το σπίτι. Ναι, αυτό έπρεπε να κάνουμε. Έκλεισα το ντουλαπάκι και πήγα μέχρι την πόρτα...\nΟι φωνές τους δεν ακουγόντουσαν τώρα. Ίσως μιλούσαν ψιθυριστά...\nΤΟ ΚΛΕΙΔΙ ΤΗΣ ΕΥΑΣ του Μιχάλη Πούγουνα διατίθεται:


Ντιέρκιχ - Ολυμπιακός 0-3 | SDNA\n15 Νοεμβρίου 2018, 21:36\nΤελευταία ανανέωση: 15 Νοεμβρίου 2018, 22:18\nΧωρίς να συναντήσει το παραμικρό πρόβλημα η γυναικεία ομάδα βόλεϊ του Ολυμπιακού επικράτησε με 3-0 σετ της Ντιέρκιχ στο Λουξεμβούργο και έκλεισε θέση στις 32 καλύτερες ομάδες του Τσάλεντζ Καπ.\nΗ ομάδα του Μπράνκο Κοβάσεβιτς προκρίθηκε με συνολικό σκορ 6-0 σετ ενώ σε κανένα από τα έξι σετ που κατέκτησε η αντίπαλός της κατάφερε να φτάσει τους 20 πόντους. Οι γηπεδούχες κατάφερε να φανούν περισσότερο ανταγωνιστικές σε σχέση με το πρώτο παιχνίδι στο Ρέντη αλλά και πάλι δεν κατάφεραν να βάλουν δύσκολα στην κάτοχο του Τσάλεντζ Καπ γυναικεία ομάδα του Ολυμπιακού.\nΗ διαφορά δυναμικότητας των δύο ομάδων έδωσε τη δυνατότητα στον Μπράνκο Κοβάσεβιτς να κάνει rotation και να χρησιμοποιήσει και νεαρότερες παίκτριες. Τρομερό παιχνίδι έκανε η Ζακχαίου που σημείωσε 10 πόντους έχοντας 7 μπλοκ.\nΣτην επόμενη φάση ο Ολυμπιακός θα αντιμετωπίσει τη Βολερό με το πρώτο παιχνίδι να διεξάγεται στο κλειστό του Ρέντη.\nΤα σετ: 0-3 12-25, 14-25, 17-25\nΝΤΙΕΚΡΙΧ (Μάσιμο Ταραντίνι): Φριτς Ισ. 3 (3/16 επ., 43% υπ., 23% αρ.), Στογιάνοβα Σ. 6 (5/21 επ., 1 μπλοκ, 27% υπ., 20% αρ.), Στογιάνοβα Γ. 8 (5/18 επ., 1 μπλοκ, 2 άσσοι),\nΡόιτερ 1 (1/7 επ.), Γκρικστέτ 3 (2/8 επ., 1 μπλοκ), Πλούσα 2 (2 άσσοι) / Φριτς Σ. (λ, 13% υπ. - 13% άριστες), Βάγκνερ Λ. (λ), Βάγκνερ Λ., Ντέλες, Ρούελαν1 (1/1 επ.), Σκολτς 2 (2 άσσοι), Λόρανγκ.


Φανούριος: «Το ξεκίνημα του ΑΠΟΕΛ δεν μας αποπροσανατολίζει» | ShootandGoal\nΟ Φανούριος Κωνσταντίνου μίλησε στην εκπομπή «Κάνε Παιχνίδι» με τη Στέλλα Σωκράτους και αναφέρθηκε στο ματς με το ΑΠΟΕΛ.\nΓια το παιχνίδι με τον ΑΠΟΕΛ: «Είναι πολύ δύσκολο παιχνίδι απέναντι σε δυνατό αντίπαλο. Το ξεκίνημα του ΑΠΟΕΛ δεν μας αποπροσανατολίζει σε καμία περίπτωση, γνωρίζουμε ότι αυτά μπορούν να συμβούν ακόμα και στις δυνατές ομάδες. Αισθανόμαστε αρκετά δυνατοί, είμαστε σε καλή κατάσταση, υπάρχει ηρεμία και πίστη στις δυνατότητές μας. Ευελπιστώ ότι θα κυλήσει ομαλά η προετοιμασία για να παραταχθούμε ανταγωνιστικοί».\nΓια το ξεκίνημα της ομάδας στο πρωτάθλημα και την αυτοπεποίθηση που έχει δώσει: «Δεν κερδίσαμε τίποτα με δύο νικηφόρα παιχνίδια στην έδρα μας. Κερδίσαμε αυτοπεποίθηση. Οι πολλές αλλαγές και τα αποτελέσματα στην Ευρώπη δεν μας είχαν βοηθήσει. Είναι μια μεταβατική χρονιά με την αλλαγή φιλοσοφίας, την έλευση του Τσόρνιγκερ και τους πολλούς νέους παίκτες. Με καλύτερη ψυχολογία μπορείς να προχωρήσεις σε καλύτερες βάσεις».\nΓια την προπώληση: «Θεωρώ ότι θα έχουμε αρκετό κόσμο. Σιγά σιγά αποδέχεται ότι η χρονιά είναι μεταβατική, χωρίς να υπάρχει άλλοθι ή δικαιολογία. Θα υπάρχουν σκαμπανεβάσματα, αλλά θέλουμε να κερδίσουμε πέραν από τους βαθμούς και άλλα στοιχεία που θεωρούνται σημαντικά».\nΓια τα στοιχεία που πρέπει να έχει η ομάδα: «Ψάχνουμε ομοιογένεια, μεγαλύτερο ρυθμό σε διάρκεια, λιγότερα κενά διαστήματα. Πάντα πρέπει να βελτιώνεσαι και να ψάχνεις το καλύτερο».\nΓια την κατάσταση των τραυματιών: «Θα ήταν προτιμότερο να περιμένουμε να ολοκληρωθεί η προπόνηση. Παίζουμε Κυριακή, υπάρχουν ακόμα δύο προπονήσεις και πρέπει να περιμένουμε υπάρχουν πολλοί ποδοσφαιριστές εκτός, όμως τα αποτελέσματα τα καθορίζουν οι παρόντες».\nΓια το τι θα σημαίνει ενδεχόμενη επιτυχία σε βάρος του ΑΠΟΕΛ και κατά συνέπεια το τρία στα τρία: «Τίποτα απολύτως, το εννοώ. Τρίτη αγωνιστική δεν κερδίζεις τίποτα, εδώ φτάσαμε λίγο πριν το τέλος και δεν πήραμε κάτι».\nΓια τον Ρομπέρζ και το κατά πόσον υπάρχει συμφωνία ανανέωσης της συνεργασίας τους: «Είναι πολύ ευχαριστημένος και περήφανος που είναι στον Απόλλωνα. Έχουμε παιχνίδι την Κυριακή, επικεντρωνόμαστε εκεί. Ο Απόλλωνας διατηρεί πάντα στο ρόστερ αυτούς που επιθυμεί και ανταμείβει αυτούς που έχουν συνδέσει το όνομά τους με την ομάδα».


Επεισόδια στο Πολυτεχνείο-Οδοφράγματα σε Στουρνάρη-Πατησίων – dailyopinion.gr\nHome > ΕΛΛΑΔΑ > Επεισόδια στο Πολυτεχνείο-Οδοφράγματα σε Στουρνάρη-Πατησίων\nΕπεισόδια στο Πολυτεχνείο-Οδοφράγματα σε Στουρνάρη-Πατησίων\nΕκρηκτικό είναι το κλίμα γύρω από το Πολυτεχνείο, όπου ομάδες νεαρών άρχισαν να στήνουν οδοφράγματα και εκσφενδονίζουν πέτρες εναντίον των αστυνομικών δυνάμεων που βρίσκονται στην περιοχή των Εξαρχείων, στο πλαίσιο των μέτρων τάξης.\nΠερίπου 100-150 νεαροί χρησιμοποιώντας ως υλικά «πολέμου» θρανία και καρέκλες που πήραν από τις αίθουσες του Πολυτεχνείου, άρχισαν να στήνουν οδοφράγματα στις οδούς Στουρνάρη, Τζώρτζ και Πατησίων, γύρω από το Πολυτεχνείο.\nΣύμφωνα με την Αστυνομία, νεαροί που βγήκαν από το Ίδρυμα πέταξαν πέτρες και καπνογόνα κατά των αστυνομικών δυνάμεων που βρίσκονται στην περιοχή. Οι αστυνομικοί απάντησαν με χειροβομβίδες κρότου–λάμψης, ενώ πληροφορίες αναφέρουν πως ένας αστυνομικός έχει τραυματιστεί.\nΑΝΤΙΕΞΟΥΣΙΑΣΤΕΣ, ΕΠΕΙΣΟΔΙΑ, ΠΟΛΥΤΕΧΝΕΙΟ, ΠΡΩΤΟΣΕΛΙΔΟ\nΑυτοκτονία κρατουμένου μέσα σε αστυνομικό τμήμα


ΠΛΕΥΣΙΣ: Παραιτείται η Νάντια Βαλαβάνη. Εγκαταλείπει και τη βουλευτική έδρα\nΠαραιτείται η Νάντια Βαλαβάνη. Εγκαταλείπει και τη βουλευτική έδρα\nΘέμα ωρών η παραίτηση\nΑπό ώρα σε ώρα αναμένεται η αναπληρώτρια υπουργός Οικονομικών, Νάντια Βαλαβάνη, να υποβάλλει την παραίτησή.\nΉδη από τη Δευτέρα κυκλοφορούσαν έντονες φήμες παραίτησής της, σήμερα όμως αυτές οι φήμες έχουν γίνει πιο έντονες.\nΗ Νάντια Βαλαβάνη αναμένεται να υποβάλλει την παραίτησή της και από τη θέση της αναπληρώτριας υπουργού, αλλά και από βουλευτής του ΣΥΡΙΖΑ, καθώς φαίνεται να διατυπώνει σοβαρές ενστάσεις στη συμφωνία που επετεύχθη μεταξύ κυβέρνησης και δανειστών.\nΣύμφωνα με δημοσιογραφικές πηγές οι διαφωνίες της Νάντιας Βαλαβάνη αφορούν κυρίως στα θέματα της φορολόγησης, αλλά και σε ό,τι έχει να κάνει με τους σχεδιασμούς για το νέο ταμείο των 50 δισ. ευρώ για τις αποκρατικοποιήσεις.


Η Αγανάκτηση δεν έφτασε στο ΣΕΦ - Onsports.gr\nΝτέπυ Κουρέλλου 27 Μαίου 2011, 13:10\nΗ Αγανάκτηση δεν έφτασε στο ΣΕΦ\nΛεφτά υπάρχουν. Μέχρι τέλη Ιουλίου. Προς το μεσημέρι θα ξέρουμε αν θα μείνουμε με αυτά. Αν δεν πάψει ο Αντώνης να το παίζει αντάρτης του βουνού, οι Αγανακτισμένοι στις πλατείες δεν θα είναι πια πικ νικ συνείδησης αλλά το νέο μας life style. Αντίσκηνο και νοθευμένη ρετσίνα.\nΚάπως έτσι υπό οικονομική αβεβαιότητα και πολιτική τρομοκρατία στο ΣΕΦ δεν έπεσε όχι αναπτήρας, αλλά ούτε τσίχλα. Αυτό έλειπε. Θα ήταν η νίκη της βλακείας, η νίκη του εφησυχασμού.\nΣτο τερέν η όλη ουσία της αναμέτρησης των αιωνίων αποτυπώνεται σε μια εικόνα: ο Σπανούλης σουτάρει για τρίποντο και ο Ομπράντοβιτς ζητάει τάιμ άουτ με την πλάτη γυρισμένη, χωρίς καν να δει την κατάληξη του σουτ. Πρόληψη.\nΑς ελπίσουμε το δεύτερο παιχνίδι στο ΟΑΚΑ να μην έχει διαδικαστικό χαρακτήρα. Οι παίκτες και ο προπονητής το χρωστούν καταρχήν σε μια νηφάλια και πάντα ανεκτική και γενναιόδωρη διοίκηση, κατά δεύτερον στους εαυτούς τους που επιμένουν άδικα να υποτιμούν και βεβαίως στον κόσμο.\n1 λεπτό πριν Φενέρμπαχτσε-Αναντολού Εφές74-106: Μαγικός Μίτσιτς!


Η ελίτ της Αθήνας στα εγκαίνια του Academia Hotel - Mr-Green\nΗ ελίτ της Αθήνας στα εγκαίνια του Academia Hotel\nΟ Ralph Yazbeck και η Τόνια Φουσέκη υποδέχθηκαν τον Αντώνη Ρέμο με την Υβόννη Μπόσνιακ και πολλούς λαμπερούς καλεσμένους!\nΜε μεγάλη επιτυχία πραγματοποιήθηκαν τα επίσημα λαμπερά εγκαίνια του καινούργιου πολυτελούς ξενοδοχείου Academia Hotel, που βρίσκεται στην συμβολή των οδών Ακαδημίας και Ομήρου στο Κολωνάκι. Εκλεκτοί προσκεκλημένοι από τον επιχειρηματικό, τον πολιτικό και τον καλλιτεχνικό χώρο παρευρέθηκαν για να περιηγηθούν στους χώρους του ξενοδοχείου και να ανακαλύψουν την ξεχωριστή φιλοσοφία του, που είναι εμπνευσμένη από την αρχαία αθηναϊκή σοφία.\nΟ επιχειρηματίας και ιδιοκτήτης του ξενοδοχείου Ralph Yazbeck με την σύντροφό του, Τόνια Φουσέκη υποδέχονται τον Αντώνη Ρέμο και την σύζυγό του, Υβόννη Μποσνιακ.\nΜέσα από μία διασκεδαστική διαδικασία, οι καλεσμένοι κλήθηκαν να συλλέξουν τα κομμάτια ενός ειδικά σχεδιασμένου, μαρμάρινου παζλ από διάφορους χώρους/σταθμούς του ξενοδοχείου ώστε να περιηγηθούν σ’αυτό και να το ανακαλύψουν και αφού το παζλ συμπληρωνόταν σχημάτιζε τη γνωστή αρχαία ρήση «Γνῶθι σεαυτόν» του Σωκράτη, αντικατοπτρίζοντας έτσι το concept του ξενοδοχείου.\nRalph Yazbeck, Αχιλλέας Κωνσταντακόπουλος, Οδυσσέας Κυριακοπουλος και Τάκης Θεοχαράκης.\nΗ βραδιά συνεχίστηκε με απολαυστικά κοκτέιλς και εδέσματα από την εξαίσια κουζίνα του Symposium Restaurant με τις εξαιρετικές ήδη κριτικές και διακρίσεις διεθνώς, ενώ ολοκληρώθηκε στο εντυπωσιακό rooftop του ξενοδοχείου, που εξέπληξε όλους τους προσκεκλημένους του με την πανοραμική θέα σ’ όλη την Αθήνα και μαγική όψη της Ακρόπολης. Οι εκπλήξεις συνεχίστηκαν αφού ξαφνικά την υπέροχη μουσική που ακούγονταν σε καθ’όλη τη διάρκεια του event από τον Ηλία Φραγκούλη, διέκοψε με ένα διαφορετικό high light με ζωντανή όπερα από το μουσικό σχήμα Opero, που ενθουσίασε τους παρευρισκόμενους.\nΗ Ρόη Αποστολοπούλου , ο Ralph Yazbeck και η Σούλα Λιάκου.\nΟ Περικλής Κονδυλάτος, η Τόνια Φουσέκη και ο Βασίλης Ζούλιας.\nΜε τον Βουλευτή Ανδρέα Νικολακόπουλο, τον Θάνο Παπαδημητρίου και τον Στέλιο Καφαντάρη.\nΟ Δημήτρης Παπανικολάου και ο Μιχάλης Ζαμπίδης.\nTo Academias Hotel, το πολυτελές πέντε αστέρων ξενοδοχείο που βρίσκεται στη συμβολή των οδών Ακαδημίας και Ομήρου και είναι μέλος του διεθνούς δικτύου ξενοδοχείων Autograph Collection Hotels του ομίλου Marriott αποτελεί μία δυναμική άφιξη στην καρδιά του ιστορικού τετραγώνου της Αθήνας. Διαθέτει 60 δωμάτια και 3 σουίτες, δύο εστιατόρια, εσωτερική θερμαινόμενη πισίνα, spa και γυμναστήριο. Το Academias Hotel ανήκει στην ιδιοκτησία της YHE Ηotel Establishment, που σύντομα θα ενταχθεί σε ένα μεγαλύτερο επιχειρηματικό group για την ανάπτυξη νέων ξενοδοχειακών μονάδων. Ένα εκλεπτυσμένο κοσμοπολίτικο ξενοδοχείο, εμπνευσμένο από την αρχαία Αθηναϊκή σοφία και διάνοια, το Academias Hotel είναι μία σύγχρονη ερμηνεία της Ακαδημίας του Πλάτωνα, που συνδυάζει το παλιό και το νέο, προσφέροντας μία μοναδική εμπειρία φιλοξενίας στις πολυτελείς εγκαταστάσεις του. Αντλώντας έμπνευση από τις 3 αρχές του Πλάτωνα, η εικαστική ταυτότητα των χώρων του ξενοδοχείου αντικατοπτρίζει τις Επιστήμες, τις Τέχνες και τη Φιλοσοφία, προσκαλώντας τους επισκέπτες σε ένα δημιουργικό ταξίδι αναζήτησης. Κατά την άφιξή τους στο ξενοδοχείο και πριν ακόμα οδηγηθούν στη ρεσεψιόν, οι επισκέπτες ξαφνιάζονται ευχάριστα αντικρύζοντας το εντυπωσιακό PlatoBar, το οποίο εξειδικεύεται σε Gins από όλο τον κόσμο και διαθέτει μία εντυπωσιακή λίστα ευφάνταστων cocktails. To Symposium Restaurant αποτελεί έναν ξεχωριστό γαστρονομικό προορισμό, τόσο για του ενοίκους του ξενοδοχείου όσο και για το Αθηναϊκό κοινό, αφού λανσάρει στην Ελλάδα τη νέα παγκόσμια τάση των “bistronomique” εστιατορίων, που συνδυάζουν την υψηλή κουζίνα με τη χαλαρή, bistrot ατμόσφαιρα. Το κέντρο ευεξίας του Academias Hotel, Pnoe Wellness Center, προσφέρει υπηρεσίες περιποίησηςspa καθώς και αίθουσα γυμναστικής με μηχανήματα Technogym τελευταίας τεχνολογίας. Η εσωτερική θερμαινόμενη πισίνα του Pnoe Wellness Center αποτελεί μία ξεχωριστή εμπειρία για τους επισκέπτες. Το δεύτερο εστιατόριο-μπαρ του ξενοδοχείου, το Aether Restaurant Bar που θα ανοίξει σύντομα τις πόρτες του για το Αθηναϊκό κονό, βρίσκεται στο rooftop και προσφέρει μια μοναδική θέα της Αθήνας, που εκτείνεται από το Λυκαβηττό και την Ακρόπολη μέχρι τη θάλασσα.\nΟ Ronald Yazbeck και ο Άρης Σπηλιωτόπουλος.\nΟ Χριστόφορος Καπαρουνάκης με την Όλγα Κεφαλογιάννη.\nΗ Ελίνα Ακριτίδου και η Τόνια Φουσέκη.\nΟ Φωκίων, η Μάτα και η Ελεάνα Ζησιάδη.\nΗ Ρία Βογιατζή, η Μαρίνα Βερνίκου και ο Γιώργος Νταβλας.\nΟ Χάρης Νταβλας, ο Τάσος Κατσιάνης και ο Κωνσταντίνος Μεγαπάνος.\nΜε τον Αντώνη Ρέμο.


Παπαδόπουλος: «Εχω υπομονή, πείσμα και αντέχω στα δύσκολα» | SDNA\n31 Ιανουαρίου 2016, 20:10\nΤελευταία ανανέωση: 31 Ιανουαρίου 2016, 20:23\nΟ Νίκος Παπαδόπουλος κάλυψε τους παίκτες του για τη σημερινή ήττα, στάθηκε στην κούραση που υπάρχει από τα συνεχή παιχνίδια, ενώ αναφέρθηκε και στην διαιτησία του Βοσκάκη, επιβεβαιώνοντας επίσης πως ο Ηρακλής συμφώνησε με τον Καραγκούνη και έναν ακόμα παίκτη.\nΣτη συνέχεια αν και δεν το συνηθίζει αναφέρθηκε στη διαιτησία του Βοσκάκη: «Δεν επιτρέπετε να έχουμε τέτοια αντιμετώπιση από ανθρώπους που δεν σέβονται την ομάδα μας. Ο διαιτητής σήμερα, έβγαλε στα πρώτα λεπτά του αγώνα, δύο κάρτες στους αμυντικούς μας χαφ, για φάουλ που δεν έγιναν ποτέ. Θέλουμε σεβασμό και θα τον κερδίσουμε με τη δουλειά μας μέσα στο γήπεδο».\nΣε ερώτηση για την κούραση, τα συνεχή από παιχνίδια και τον τρόπο αντιμετώπισης είπε: «Η κούραση αντιμετωπίζετε με ροτέισον, εμείς όμως έχουμε βασικούς μας παίκτες εκτός λόγω τραυματισμών και έτσι δεν έχουμε τη δυνατότητα να ξεκουράσουμε όσους παίκτες θέλουμε. Υπάρχουν παίκτες που παίζουν συνέχεια και είναι στα όρια τραυματισμών όπως για παράδειγμα οι Μπαρτολίνι και ο Ζιαμπάρης. Σήμερα προτίμησα να ξεκουράσω τον Ζιαμπάρη. Θα προσπαθήσω να κάνω όσο το δυνατόν μικρότερο ροτέισον για να μην επηρεαστεί η ομάδα».\nΓια τους στόχους της ομάδας: «Θα βάλουμε κίνητρο στην ομάδα. Ξέρω πως θα το κάνω αυτό και θα το συζητήσω με τα παιδιά. Θα τερματίσουμε όσο πιο ψηλά γίνεται. Η πεντάδα είναι πολύ μακριά. Πάντως , γίνετε πολύ μεγάλη προσπάθεια και αξίζουν συγχαρητήρια στα παιδιά. Μην επαναλάβω τα ίδια. 12 παίκτες έκαναν ντεμπούτο στη Σουπερ Λίγκα φέτος».\nΣε ερώτηση για το γεγονός πως δεν αγωνίστηκε ο Χουάντερσον είπε: «Δεν έχω πρόβλημα με τον Χουάν, δεν υπήρχε κάτι συγκεκριμένο που δεν έπαιξε, προτίμησα απλώς να δώσω ένα παιχνίδια στον Περνίς. Εγώ δεν σκοτώνω τους παίκτες μου».\nΆρθο: «Είμαι καλά στην ΑΕΚ, θέλω να μείνω»\nΚριτική Παναθηναϊκού: Ο καλύτερος Καλτσάς και ο... γνωστός Ζέκα\nΠρος Πομφεραντίνα ο Κρισάντους


Σαρτζετάκης: Έφυγα λόγω προσβλητικής συμπεριφοράς - Flashnews.gr\nΣαρτζετάκης: Έφυγα λόγω προσβλητικής συμπεριφοράς\nΣυνέντευξη στην εκπομπή "Παίζουμε Ελλάδα, Πόλο" και στον Διονύση Στρούμπο παραχώρησε ο Μιχάλης Σαρτζετάκης, εξηγώντας το λόγο της αποχώρησής του από τον Παναθηναϊκό.\nΟ Χανιώτης πολίστας τόνισε ότι υπήρξε κατά κάποιο τρόπο προσβλητική συμπεριφορά προς το πρόσωπό του και γι’ αυτό πήρε την απόφαση να… κατηφορίσει στα Χανιά μέχρι να βρει τον επόμενο σταθμό της καριέρας του.\nΑναλυτικά όσα ειπώθηκαν στη συνέντευξη που προβλήθηκε στη nova:\n«Αποφάσισα να φύγω από τον Παναθηναϊκό, γιατί η αλήθεια είναι ότι υπήρξαν κάποια πράγματα που η αλήθεια είναι ότι με ενόχλησαν πάρα πολύ. Όπως ας πούμε ότι ήρθαν στ’ αυτιά μου από τρίτους κάποια πολύ άκομψα πράγματα που ακούστηκαν προς το πρόσωπό μου, θα έλεγα προσβλητικά. Μέσω του εφόρου έμαθα ότι δεν πήγαινα στις προπονήσεις και στην αρχή νόμιζα ότι πρόκειται για μία λάθος συνεννόηση και θέλω να πιστεύω ότι έτσι είναι. Ο Παναθηναϊκός είναι μία ομάδα επαγγελματική, που από την αρχή της χρονιάς έκανε 9 προπονήσεις την εβδομάδα. Μιλάμε για μία επαγγελματική ομάδα με τα δεδομένα του ερασιτεχνικού αθλητισμού στην Ελλάδα αυτή τη στιγμή. Εγώ ζήτημα είναι να έχω χάσει από την αρχή της χρονιάς 4 ή 5 προπονήσεις, δηλαδή η συμμετοχή μου είναι κοντά στο απόλυτο. Αυτό που με ενόχλησε περισσότερα απ’ όλα και είναι ο κύριος λόγος που έφυγα από τον Παναθηναϊκό είναι ότι κατά τη διάρκεια του διαστήματος Νοεμβρίου-Μαρτίου που έτρεχε το πρωτάθλημα κι εγώ ήμουν ακόμα στον Παναθηναϊκό είχε υποβιβαστεί ο ρόλος μου μέσα στην ομάδα αρκετές φορές και για μεγάλα χρονικά διαστήματα, χωρίς λόγο. Από τη στιγμή που αισθάνθηκα ότι δεν είχα κάτι άλλο να προσφέρω στον Παναθηναϊκό και δεν είχα και κάτι άλλο να πάρω μάλιστα, σε συνδυασμό με αυτά που ανέφερα προηγουμένως πριν ήταν κάτι που με ενόχλησε και αποφάσισα να φύγω».\nΓια το αν έφυγε για συμπεριφορά προσβλητική προς το πρόσωπό του: «Κατά κάποιο τρόπο ναι και λυπάμαι που το λέω».\nΓια το γεγονός ότι παρόλο που και το καλοκαίρι ήταν να φύγει έμεινε στον Παναθηναϊκό: «Είχα αποφασίσει να φύγω από τον Παναθηναϊκό, είναι αλήθεια, είχα ενημερώσει και τους αρμόδιους εκεί πέρα. Αυτό που με κράτησε ήταν ότι βρισκόμουνα στον Παναθηναϊκό λόγω μετοίκησης, δηλαδή λόγω σπουδών. Αυτό ήταν που με κράτησε. Ήταν κάτι βάσει νόμου τότε, η αλήθεια είναι ότι μάλλον, αυτό δεν το ξέρω ακόμα γιατί δεν το έψαξα τελικά, δεν μπορούσα να φύγω από τον Παναθηναϊκό. Είχα συμφωνήσει και με άλλη ομάδα, δεν θα αποκαλύψω ποια, αυτό ήταν πάντως που με κράτησε στον Παναθηναϊκό. Είχα και ταξίδι με την Εθνική σε λίγες ημέρες και ήθελα να ξεμπερδεύω με αυτό το θέμα και το έκανα κάπως βιαστικά».\nΓια τις σχέσεις του με τον προπονητή του Παναθηναϊκού Τεό Λοράντο: «Εγώ θα πω ότι ξεκινήσαμε μία χαρά. Ίσως απλά έχει μία φιλοσοφία δική του, δεν μπορώ να την κρίνω, καλά κάνει και έχει αυτή τη φιλοσοφία. Ίσως πολύ απλά να μην ταιριάζουμε σαν αθλητής με προπονητή. Δεν ξέρω, ίσως έξω από το νερό να κάναμε και παρέα. Σαν προπονητής πιστεύω ότι είναι καλός, έχει πάρα πολλές γνώσεις, αλλά εγώ σαν Μιχάλης δεν είχα να πάρω κάτι».\nΓια τη γνωστοποίηση της απόφασης του στους συμπαίκτες του και στην ομάδα: «Στους συμπαίκτες μου το είχα ανακοινώσει ότι θα φύγω και μάλιστα αρκετές μέρες πιο πριν. Από τον Παναθηναϊκό με πήραν μία μέρα που είχα κατέβει στα Χανιά και τους είπα ότι δεν θα ανέβω ξανά στην Αθήνα και τους εξήγησα και τους λόγους, δεν τους έκρυψα τίποτα. Πιστεύω να λήξει όλο το θέμα καλά. Αυτοί έχουν βγάλει και ανακοίνωση ότι μετά τη συμπεριφορά μου, που έφυγα στα Χανιά, δεν υπολογίζομαι, το δέχομαι και είμαι αυτή τη στιγμή σε αναζήτηση να βρω μία ομάδα. Ήδη με έχουν πάρει τηλέφωνο από κάποιες ομάδες, αλλά είναι πάρα πολύ νωρίς ακόμα. Ό,τι είναι να γίνει θα γίνει τον Ιούνιο-Ιούλιο, περιμένω ακόμα προτάσεις, θα κάτσω και θα τα ζυγιάσω και σε συνδυασμό με τη σχολή μου θα δω τι είναι αυτό που θα με βολέψει καλύτερα».\nΤο σχόλιό του για τον φετινό Παναθηναϊκό: «Από εκεί που πέρσι είχαμε γίνει μία παρέα, ήμασταν αγαπημένη ομάδα και φάνηκε αυτό και μέσα στο νερό. Φέτος η ομάδα άλλαξε, φύγανε πάρα πολλοί παίκτες, κυρίως οι μεγαλύτεροι σε ηλικία, ήρθαν πάρα πολύ νέοι, αλλάξαμε και προπονητή με διαφορετική φιλοσοφία. Πιστεύω ότι το πάντρεμα από την αρχή δεν φάνηκε, αλλά αυτό ήταν φυσιολογικό και όσο περνάει ο καιρός θέλω να πιστεύω ότι ο Παναθηναϊκός θα βρει τα πατήματά του».\nΓια το αν είναι… παράξενο παιδί, όπως λέει και το τραγούδι: «Είμαι ένα παιδί που αν μου συμπεριφερθείς όπως πρέπει και αντρίκια θα γίνω και χαλί να με πατήσεις…»\nΓια το αν είναι… τροχοπέδη η απόφασή του για τη συνέχεια της καριέρας του: «Είναι κατά κάποιο τρόπο. Αυτή τη στιγμή εγώ θα μείνω έξι μήνες εκτός. Είναι κάτι που με ενοχλεί, γιατί δεν ήθελα να εξελιχθούν έτσι τα πράγματα. Αυτή τη στιγμή κάνω ατομικές προπονήσεις, πισίνα-γυμναστήριο και θέλω να πιστεύω ότι θα εμφανιστώ τον Σεπτέμβριο, να καλύψω όλο αυτό το χαμένο έδαφος».\nΤετάρτη, 6 Απριλίου 2016, 13:59


Έτοιμος για το Challenge Cup - CHALLENGE CUP - www.volleyplanet.gr : Ειδήσεις (νέα) για το Βόλλευ – News for Volleyball\nΈτοιμος για το Challenge Cup\n05/11/2018 01:35:29 μμ\nΟ Ολυμπιακός αφήνει πίσω του την αναμέτρηση του Ευόσμου και πλέον κινείται σε ρυθμούς Ευρώπης καθώς οι «ερυθρόλευκες» του Μπράνκο Κοβάτσεβιτς επικεντρώνουν την προσοχή τους στην Ντιεκίρχ και τον πρώτο αγώνα της Α φάσης του Challenge Cup που θα φιλοξενηθεί στο Ρέντη την Τετάρτη (07/11 – 18:00).\nΗ μάχη της Ευρώπης για μια ακόμη χρονιά αναμένεται συναρπαστική για τον Ολυμπιακό, ο οποίος θέλει να διατηρήσει τα σκήπτρα του και να πρωταγωνιστήσει εκ νέου στο Challenge Cup.\nΕκεί όπου τα τελευταία 2 χρόνια οι Πειραιώτισσες έχουν δημιουργήσει την δική τους παράδοση και στοχεύουν να δώσουν συνέχεια στις εξαιρετικές τους εμφανίσεις.\nΠρώτος αντίπαλος στην φετινή διοργάνωση η Ντιεκίρχ από το Λουξεμβούργο. Ομάδα που δεν μπορεί να αποτελέσει εμπόδιο για τον Ολυμπιακό αλλά που χρειάζεται την απαιτούμενη προσοχή.\nΟ Μπράνκο Κοβάτσεβιτς χωρίς προβλήματα ξεκινά την μίνι προετοιμασία για το παιχνίδι της Τετάρτης αισιοδοξώντας πως οι αθλήτριές του θα πάρουν τη νίκη και θα ξεκινήσουν με το δεξί τις υποχρεώσεις τους στο Challenge Cup.\nΗ Ντιεκρίχ όπου τεχνικός είναι ο Μάσιμο Ταραντίνι, στο ρόστερ της έχει 5 ξένες αθλήτριες, με το δίδυμο της πάσας να είναι ξένες. Το παιχνίδι για την ομάδα του Λουξεμβούργου μοιράζουν οι Γαλλίδα Laura Ruellan και η Πολωνή Malgorzata Plusa, στο κέντρο ξεχωρίζει η Αμερικανίδα Katrina Reuter, ενώ ακραίες είναι οι αδερφές Yuliya και Svetlana Stoyanova.


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Παγκόσμια Τράπεζα: Η Αλβανία ζει σε επίπεδα ακραίας φτώχειας\nΗ Παγκόσμια Τράπεζα εκτιμά ότι η Αλβανία θα χρειασθεί άλλα 10 χρόνια με ετήσια αύξηση του ΑΕΠ κατά 4% για να εξαλείψει την ακραία φτώχεια.\nΗ Τράπεζα εκτιμά ότι στην Αλβανία τουλάχιστον 31.000 άνθρωποι ζουν με λιγότερα από 120 λέκ (89 λεπτά του ευρώ) ανά ημέρα.\nΗ Παγκόσμια Τράπεζα καθορίζει ότι τα ακραία επίπεδα φτώχειας είναι 1,9 δολάρια την ημέρα ανά άτομο. Αλλά ο αριθμός αυτός εκφράζεται σε μονάδες αγοραστικής δυνατότητας.\nΤα τελευταία στατιστικά στοιχεία για τη φτώχεια αναφέρονται στο έτος 2012. Σε αυτό το έτος, σύμφωνα με την Παγκόσμια Τράπεζα, η Αλβανία είχε 31 χιλιάδες πολίτες ή 1,06% του πληθυσμού της να ζει με λιγότερο από 89 λεπτά του ευρώ την ημέρα.\nΕπίσημες προβλέψεις των εμπειρογνωμόνων της Τράπεζας δείχνουν ότι τελικά για την εξάλειψη της δυστυχίας στην Αλβανία, θα χρειασθούν, τουλάχιστον, δέκα χρόνια με μια οικονομική ανάπτυξη της τάξης του 4%, η οποία θα διανέμεται με δίκαιο τρόπο σε όλα τα στρώματα του πληθυσμού.\nΗ Αλβανία είναι μια χώρα με χαμηλά εισοδήματα, όπου ένα μεγάλο μέρος του πληθυσμού, αν και δεν αναφέρεται κάτω από το όριο της φτώχειας, έχει εισοδήματα, ελαφρώς πάνω από το αναφερόμενο επίπεδο.\nΑυτό είναι γνωστό αφού πάνω από το 45% του αλβανικού πληθυσμού ζει σήμερα με λιγότερα από 5 δολάρια την ημέρα, ενώ οι απαιτήσεις για ένα άτομο στην χώρα αυτή δεν είναι λιγότερα από 325 λεκ (2,42 ευρώ) την ημέρα, γράφει το δημοσίευμα.\n«Η Αλβανία χρειάζεται άλλα δέκα χρόνια για να βγει από τη ακραία φτώχεια», γράφει το αλβανικό δημοσίευμα


Τυροπαρασκευαστές αναθέρμανσης — αγορά Τυροπαρασκευαστές αναθέρμανσης, Τίμη , Φωτογραφία Τυροπαρασκευαστές αναθέρμανσης, από Inox Style, Εταιρεία. Εξοπλισμός για παραγωγή στερεών, ημίσκληρο τυρί στην All.biz Ελλάδα\nALL.BIZΕλλάδαΑσπρόπυργοςΑσπρόπυργος productsΤρόφιμα και ποτάΕξοπλισμός για εργοστάσια γάλακτοςΜηχανήματα και εξοπλισμός τυροκομίαςΕξοπλισμός για παραγωγή στερεών, ημίσκληρο τυρίΤυροπαρασκευαστές αναθέρμανσης\n← θεμάτων Εξοπλισμός για παραγωγή στερεών, ημίσκληρο τυρί σε Ελλάδα σε Ασπρόπυργος\nΜοιραστείτε ID: 2274:15987\nΟ τυρολέβητας σκληρών τυριών είναι κατασκευασμένος εξολοκλήρου από ανοξείδωτο χάλυβα AISI 304 L. Η θέρμανση γίνεται με την χρήση ατμού ελεύθερης εκροής. Περιμετρικά του τυρολέβητα υπάρχει μόνωση πετροβάμβακα καλυμμένη με ανοξείδωτη λαμαρίνα πάχους 1,5mm κολλημένη και άριστα φινιρισμένη. Η ανάδευση του είναι πλανητικού τύπου με δυνατότητα να προσαρμοστούν στα μπράτσα της κουτάλες ή κόφτρες.\nΑγορά τυροπαρασκευαστές αναθέρμανσης\nGo backσε κατηγορία "Εξοπλισμός για παραγωγή στερεών, ημίσκληρο τυρί"\nView also προϊοντα κατηγορίες "Μηχανήματα και εξοπλισμός τυροκομίας"\nΜονάδες θερμομηχανικής επεξεργασίας μάζας τυριού\nΡάφια διάτρητης από πολυπροπυλένιο τροφίμων


Εκλογές ΔΣΠ - Περιβολάρης: Από την πρόκληση στην πρόσκληση - propago.gr Εκλογές ΔΣΠ - Περιβολάρης: Από την πρόκληση στην πρόσκληση - propago.gr\nΕτικέτες: ΔΙΚΗΓΟΡΙΚΟΣ ΣΥΛΛΟΓΟΣ ΠΕΙΡΑΙΑ, ΔΙΚΗΓΟΡΟΙ, ΕΚΛΟΓΕΣ ΔΣΠ\nΟ Πολυχρόνης Περιβολάρης είναι υποψήφιος Πρόεδρος του Δικηγορικού Συλλόγου Πειραιά\nΗ δύναμη της συμμετοχής και όχι η απάθεια της αποχής είναι η επιβεβλημένη στάση ζωής σε καιρούς δύσκολους, όπου οι λύσεις στα μικρά και μεγάλα προβλήματα δεν μπορούν να περιμένουν. Την Κυριακή το Δικηγορικό Σώμα του Πειραιά καλείται να επιλέξει τον Πρόεδρο του ΔΣΠ. Μεγάλη η ευθύνη αυτής της θέσης κυρίως γιατί ο Δικηγόρος είναι συλλειτουργός της Δικαιοσύνης. Δυστυχώς, αρκετές φορές, στην πράξη, αυτό παραμένει κενό γράμμα.\nΗ αποφασιστική εναντίωση μου ως Προέδρου του ΔΣΠ στα φαινόμενα υποβάθμισης των δικηγόρων εντός και εκτός δικαστικών αιθουσών μπορεί να δώσει περιεχόμενο στην έννοια του συλλειτουργού της Δικαιοσύνης, του υπερασπιστή των ατομικών ελευθεριών και του Κράτους Δικαίου. Ο πειστικός και με προτάσεις λόγος για την επίλυση των χρόνιων αλλά και επίκαιρων ζητημάτων της απονομής της Δικαιοσύνης συνολικά μπορεί να συμβάλλει στην ουσιαστική αναβάθμιση του ρόλου των Δικηγόρων και ταυτόχρονα να ενδυναμώσει την επιρροή μας στην κοινωνία.\nΟι σχέσεις των Δικηγόρων με τους Δικαστές και τους Δικαστικούς υπαλλήλους, ιδιαίτερα στα Δικαστήρια του Πειραιά, είναι καλές και προάγουν την απονομή της Δικαιοσύνης, διότι και σε συλλογικό επίπεδο πασχίζουμε για την ύπαρξη ενός τέτοιου κλίματος. Όμως, κατά καιρούς, εμφανίζονται, μεμονωμένα ίσως, φαινόμενα αρνητικών και ατυχών συμπεριφορών είτε από Δικαστές είτε από Δικαστικούς υπαλλήλους σε βάρος συναδέλφων δικηγόρων, κυρίως νέων αλλά και εμπειρότερων. Τέτοια φαινόμενα πρέπει και να τα καταδικάζουμε ως Σύλλογος αλλά και να απαιτούμε την πλήρη εξάλειψή τους. Ο διάλογος με τους Προισταμένους διοίκησης των Δικαστηρίων και η συνεχής παρουσία της διοίκησης του Συλλόγου μπορεί να προλαμβάνει και να εξαλείφει τέτοια φαινόμενα.\nΜέλημα μου είναι ο συντονισμός με τη διοίκηση του ΔΣΑ και άμεσες παρεμβάσεις, προκειμένου να αντιμετωπίζονται παρόμοια φαινόμενα και δυσλειτουργίες στα Δικαστήρια Αθηνών, όπου παρίστανται καθημερινά δεκάδες συνάδελφοι – μέλη μας.\nΗ απονομή της δικαιοσύνης απαιτεί ταυτόχρονα και την ύπαρξη ενός αξιοπρεπούς και επαρκούς Δικαστικού Μεγάρου. Χρόνια τώρα, δίνονται υποσχέσεις χωρίς αντίκρισμα. Προς επίτευξη αυτού του στόχου έχω προτείνει συγκεκριμένες λύσεις από το 2008, όταν εύκολα θα μπορούσε να ανευρεθεί χώρος εντός της χερσαίας ζώνης του Λιμένος Πειραιά και να ανεγερθεί ή να μετασκευασθεί κτίριο, στο πρότυπο του Υπουργείου Ναυτιλίας. Την περίοδο εκείνη υπήρχαν και χρήματα και το λιμάνι ήταν ακόμη στον έλεγχο του Δημοσίου. Επίσης, είχα υποδείξει και το εργοστάσιο ΚΕΡΑΝΗ, το οποίο έβγαινε σε συνεχείς άγονους πλειστηριασμούς και σήμερα, τόσα χρόνια μετά αποτελεί μία από τις ενδεχόμενες λύσεις του προβλήματος.\nΑυτά όμως είναι παρελθόν.\nΠλέον χρειάζονται ουσιαστικές κινήσεις για να μπορέσουμε να αποκτήσουμε το Δικαστικό Μέγαρο που αξίζει στην Πόλη, στους Πειραιώτες Δικηγόρους, στους Πειραιώτες και τους Νησιώτες. Μετά τις επί χρόνια παλινωδίες με το κτίριο της «πρώην Ραλλείου», για το οποίο ο ΔΣΠ, ,οι φορείς της πόλης και οι Πειραιώτες έδωσαν μάχη για να γίνει Δικαστικό Μέγαρο, είναι επιτακτική ανάγκη να δοθεί επιτέλους λύση στο φλέγον αυτό ζήτημα. Η αλλαγή στάσης των εμπλεκομένων με την Ράλλειο δικαιολογήθηκε από το Υπουργείο Δικαιοσύνης διότι σε αυτό το κτίριο δεν θα μπορούσαν να στεγασθούν όλοι οι δικαστικοί σχηματισμοί του Πειραιά.Η συγκέντρωση όλων των υπηρεσιών σε ένα σύγχρονο κτίριο ασφαλώς και θα συντελέσει στην διευκόλυνση της καθημερινότητας του Πειραιώτη και Αθηναίου Δικηγόρου.\nΤην 08/10/2021 το Υπουργείο Δικαιοσύνης ανάρτησε τη διακήρυξη για την αγορά κτιρίου ή οικοπέδου για τη στέγαση του Δικαστικού Μεγάρου Πειραιά. Προσωπικά αναμένω την εξέλιξη της διαδικασίας για να τοποθετηθώ περαιτέρω. Το σημαντικό είναι να μην χαθεί η χρηματοδότηση που έχει προβλεφθεί από το Ταμείο Ανάκαμψης αλλά και να αποκτήσουμε το Δικαστικό Μέγαρο που θα καλύπτει πλήρως τις ανάγκες των Δικαστηρίων Πειραιά.\nΣε ότι αφορά στην αντιμετώπιση των δικηγόρων κατά την περίοδο της πανδημίας, οφείλω να σημειώσω ότι λάβαμε πενιχρή έως ανύπαρκτη ενίσχυση και πολύ μικρότερη από άλλους επαγγελματικούς κλάδους, ενώ πληγήκαμε περισσότερο από όλους. Τί έφταιξε; Ενδεχομένως οι Δικηγορικοί Σύλλογοι δεν υπήρξαν τόσο πιεστικοί όσο απαιτείτο για να εξασφαλίσουν ουσιαστική ενίσχυση για τα μέλη τους αλλά, κυρίως, δεν έπεισαν τα κέντρα λήψης των αποφάσεων ότι οι δικηγόροι επλήγησαν καίρια από τον covid και έπρεπε να ενισχυθούν περαιτέρω. Εν μέσω δε πανδημίας με κλειστά Δικαστήρια, δεν υπήρχαν δυστυχώς και τρόποι ουσιαστικής αντίδρασης , αυτό όμως δεν μπορεί να αποτελέσει δικαιολογία. Ο Πρόεδρος απαιτείται να λαμβάνει γρήγορα αποφάσεις και να γίνεται αποτελεσματικός .\nΗ ανανέωση στη διοίκηση του Συλλόγου μας μετά την παραμονή της ίδιας παράταξης στη διοίκηση για 14 χρόνια είναι απολύτως επιβεβλημένη. Δεν χωρούν πλέον υποψηφιότητες μέσω «δαχτυλιδιών» και αυτό αποδείχθηκε την προηγούμενη Κυριακή . Αυτή την Κυριακή ήρθε η ώρα να δώσουμε απάντηση με την ψήφο μας: Η διεκδίκηση της θέσης του Προέδρου ΔΕΝ ΚΛΗΡΟΝΟΜΕΙΤΑΙ ΟΥΤΕ ΠΑΡΑΔΙΔΕΤΑΙ! ΔΙΕΚΔΙΚΕΙΤΑΙ ΜΕ ΑΓΩΝΕΣ & ΜΕ ΣΥΝΕΧΗ ΚΑΘΗΜΕΡΙΝΗ ΠΑΡΟΥΣΙΑ ΜΕΣΑ ΣΤΙΣ ΑΙΘΟΥΣΕΣ ΤΩΝ ΔΙΚΑΣΤΙΚΩΝ ΑΙΘΟΥΣΩΝ. Η προσέγγιση των προβλημάτων γίνεται στις αίθουσες των δικαστικών μεγάρων εκεί που καθημερινά ματώνει ο μέσος δικηγόρος, νέος ή παλιός . Τόσο εγώ όσο και τα μέλη της παρατάξεως μου έχουμε γρήγορα αντανακλαστικά για επίλυση των προβλημάτων. Ο εκσυγχρονισμός και η ψηφιοποίηση των υπηρεσιών του ΔΣΠ είναι επιβεβλημένη προκειμένου να δώσουμε τη δυνατότητα στους συναδέλφους που βρίσκονται μακριά από την έδρα του συλλόγου μας να μπορούν άμεσα να εξυπηρετούνται και να διευκολύνεται η καθημερινότητα τους . Συλλογικότητα & ενότητα είναι μερικά από τα στοιχεία που καθορίζουν την πορεία της παράταξης μου στην οποία είμαι επικεφαλής διεκδικώντας, ευπρόσωπα τη θέση του Προέδρου του ΔΣΠ.\nΓια εμένα ο θεσμικός ρόλος του Προέδρου του ΔΣΠ είναι πεδίο δημιουργίας , ουσιαστικής παρέμβασης και προσφοράς με στόχο την αναβάθμιση της ποιότητας της ζωής των συναδέλφων δικηγόρων . Έχω τη διάθεση και το σθένος να προσεγγίσω όλα τα προβλήματα των συναδέλφων και να δώσω τη μάχη για άμεσες λύσεις που ταλανίζουν την καθημερινότητα μας .Με τη στήριξη όλων των συναδέλφων μπορώ να δώσω νέες διεξόδους στα προβλήματα του Δικηγορικού Συλλόγου Πειραιά και να βάλουμε με την βοήθεια όλων των μελών που έχουν εκλεγεί σε νέα τροχιά το ΔΣΠ.\nΑν έχετε τα ίδια οράματα με εμένα μπορούμε ΜΑΖΙ να διεκδικήσουμε αυτό που ονειρευόμαστε χρόνια τώρα ως Δικηγόροι χωρίς αγκυλώσεις και εξαρτήσεις προς όφελος όλων !!!\nΗ ΔΥΝΑΜΗ ΜΟΥ ΕΙΣΤΕ ΟΛΟΙ ΕΣΕΙΣ ΠΟΥ ΚΑΘΗΜΕΡΙΝΑ ΠΑΣΧΙΖΕΤΕ ΟΠΩΣ ΚΑΙ ΕΓΩ !


εξέγερση : Η Φωνή της Ρωσίας\nΣύροι εξεγερθέντες επιτέθηκαν σε συνοριακό φυλάκιο του Λιβάνου\nΌπως αναφέρεται σε ανακοινωθέν του υπουργείου Άμυνας του Λιβάνου, αντάρτες επιτέθηκαν σήμερα Σάββατο το πρωί σε ένα από τα συνοριακά φυλάκια. Κατά την ανταλλαγή πυρών κανείς από τους στρατιώτες δεν τραυματίστηκε.\n22 Σεπτεμβρίου 2012, 18:44\nΚόσμος, Λίβανος, εξέγερση, συνοριοφύλακες\nOι Ταλιμπάν ξεκίνησαν εξέγερση στο Αφγανιστάν\nΣτο Αφγανιστάν οι Ταλιμπάν δήλωσαν ότι η σημερινές επιθέσεις είναι η έναρξη της εαρινής εξέγερσής τους, η οποία ετοιμαζόταν από πριν.\n15 Απριλίου 2012, 17:45\nΚόσμος, Μ. Ανατολή, Αφγανιστάν, Ταλιμπάν, εξέγερση, εκθέσεις\nΟι αντάρτες του Μάλι ανακήρυξαν την ανεξαρτησία της περιοχής Αζαβάντ\nΟι αντάρτες του Μάλι ανακήρυξαν την ανεξαρτησία της περιοχή Αζαβάντ (Azavad) στο βόρειο τμήμα της χώρας, που είναι η ιστορική κοιτίδα των φυλών Τουαρέγκ.\n6 Απριλίου 2012, 10:39\nπραξικόπημα, εξέγερση, Τουαρέγκ, Μάλι\nΟι αυτονομιστές Τουαρέγκ έπειτα από σφοδρή ανταλλαγή πυρών με τμήματα του στρατού κατέλαβαν δύο στρατόπεδα στο Μαλί, που βρίσκονται στο μεγάλο διοικητικό κέντρο της χώρας.\n1 Απριλίου 2012, 14:57\nΚόσμος, Μαλί, εξέγερση, Τουαρέγκ, αυτονομιστές


Πελώνη: Υπάρχει τεράστια κόπωση στην κοινωνία – Απαιτούνται βαλβίδες αποσυμπίεσης – Kontasas.gr\nΤέλος για τις διερευνητικές επαφές ανέφερε πως είναι ο σταθερός δίαυλος συζήτησης Ελλάδας και Τουρκίας.\n«Είναι ένας τεχνικός και άτυπος μη δεσμευτικός δίαυλος συζήτησης. Δεν είναι διαπραγμάτευση. Αν και εφόσον υπάρξουν συγκλίσεις θα υπάρξει σε μεταγενέστερο στάδιο είτε διαπραγμάτευση είτε συμφωνία για συνυποσχετικό για παραπομπή στη Χάγη. Αυτό ήταν και αυτό είναι πάντα το πλαίσιο. Είναι σαφές, είναι οριοθετημένο. Αφορά την συζήτηση για την οριοθέτηση των θαλασσίων ζωνών στο Αιγαίο και την Ανατολική Μεσόγειο», προσέθεσε.\nPrevious Previous post: Κορωνοπάρτι στη Θεσσαλονίκη: Ελεύθερη η Γαλλίδα φοιτήτρια\nNext Next post: Έκθεση «ΑΤΛΑΣ»: Σημαντική αύξηση στο ρυθμό απονομής των συντάξεων


ΙΡΙΔΙΖΟΥΣΑ ΣΑΠΟΥΝΟΦΟΥΣΚΑ …. ΣΤΟΝ ΕΛΛΗΝΙΚΟ ΗΛΙΟ - ota24.gr\nΌταν για κάποιους κάθε ημέρα είναι …1 Απριλίου;\nΑυτή είναι η μεγαλεπίβολη και διαφημισμένη … ανάπτυξη της πόλης studio Hollywood ?? ✌🤪\nΤο Hollywood από όνειρο και απωθημένο κάποιων *τοπικών* αστέρων έχει μετατραπεί σε μια βιομηχανία ψευδαίσθησης. Πάντα στα πλαίσια της προσωπικής τους και μόνο προβολής, επιδιώκουν με κρατικό χρήμα να παρουσιάσουν μια βαλκανική κωμωδία σε τριτοκοσμική προσπάθεια εντυπωσιασμού με πολύχρωμες χάντρες και καθρεφτάκια.\nΤο οικονομικό αδιέξοδο των πολιτών και οι δυσκολίες επιβίωσης έδωσαν άλλη μια ευκαιρία στην ανύπαρκτη προσπάθεια ανάπτυξης του τόπου στους κύριους υπεύθυνους, να πουλήσουν φύκια για μεταξωτές κορδέλες .\nΈτσι μιλάνε για τουριστική ανάπτυξη και προβολή σε μια πόλη, χωρίς υποδομές. Μια πόλη με υποβαθμισμένη ποιότητα ζωής. Με μικρές βασικές υποδομές μεταφοράς και υγείας. Βρώμικη, άθλια και υποβαθμισμένη με πολλά σημεία εγκατάλειψης και προσωρινού καλλωπισμού. Με εικόνες και περιεχόμενο που καμία σχέση δεν έχουν με την πόλη αλλά παρουσιάζουν μια πόλη με μεσογειακά – αφρικανικά πρότυπα .\nΤουριστική προβολή με κανένα ίχνος της πολιτιστικής της κληρονομιάς και κανένα ίχνος της πραγματικής δυτικής ευρωπαϊκής πόλης .\nΤο μεγαλύτερο ψέμα βέβαια είναι το περιβόητο …κέρδος οικονομικά. Και πως αυτό θα γίνει. Με μεγάλο αριθμό *κομπάρσων* και με δήθεν συμμετοχή της πόλης με τεχνικό προσωπικό και υλικά. Ακόμη και με σίτιση ή στέγαση στα ξενοδοχεία της πόλης από τους *ευεργέτες* παραγωγούς, τους οποίους συνωστίζονται για να κερδίσουν λάμψη οι γνωστοί τοπικοί πολιτικοί *αστέρες*\nΑΣ ΠΕΡΑΣΟΥΜΕ ΛΟΙΠΟΝ ΣΕ ΒΑΣΙΚΕΣ ΕΡΩΤΗΣΕΙΣ ΠΟΥ ΑΝ ΑΠΑΝΤΗΘΟΥΝ ΘΑ ΔΙΚΑΙΩΣΟΥΝ ΟΣΟΥΣ ΑΥΤΟΘΑΥΜΑΖΟΝΤΑΙ ΓΙΑ ΑΥΤΑ ή ΘΑ ΑΠΟΔΕΙΞΟΥΝ ΠΕΡΙΤΡΑΝΑ ΣΕ ΟΛΟΥΣ ΤΟΝ ΤΙΤΛΟ ΤΗΣ ΣΑΠΟΥΝΟΦΟΥΣΚΑΣ\nΈτσι θα μάθουν και οι πολίτες που καλόπιστα ακολουθούν αυτό το παραμύθι την αλήθεια\n1. Θα μας ενημερώσει κάποιος υπεύθυνος σε ποια σημεία των παραγωγών προβάλλεται η εικόνα της πόλης.\n2. Ποια τελικά είναι τα ΕΣΟΔΑ από αυτές τις παραγωγές σε σίτιση, στέγαση, κατασκευή και τεχνική στήριξη.\n3. Πόσα είναι τα κονδύλια που διαθέτει ο Δήμος και η Περιφέρεια στις καταναλώσεις αυτών των παραγωγών σε κατανάλωση πχ ρεύματος.\n4. Ποιος αναλαμβάνει το κόστος από αποκλεισμένες περιοχές κυκλοφοριακά και αναστάτωση όλης της οικονομικής ζωής?\nΥΠΑΡΧΟΥΝ ΠΟΛΛΑ ΑΚΟΜΗ ΤΑ ΟΠΟΙΑ ΟΜΩΣ ΘΑ ΑΝΑΖΗΤΗΘΟΥΝ ΣΤΗΝ ΠΟΡΕΙΑ\nΚαι πάμε στο ΣΗΜΑΝΤΙΚΟΤΕΡΟ που κάποιοι προφανώς ΗΘΕΛΗΜΕΝΑ αποκρύβουν από το κοινωνικό σύνολο για να δικαιολογήσουν τα αδικαιολόγητα.\nΠΟΙΟΣ Ο ΡΟΛΟΣ ΤΟ ΕΚΟΜΕ [Εθνικό Κέντρο Οπτικοακουστικών Μέσων και Επικοινωνίας] στην δημιουργία αυτών των παραγωγών ?\n– Αληθεύει ή ‘όχι πως χρηματοδοτούνται με 40% έως 50% από τον Ελληνικό Κράτος?\n– Αληθεύει πως ο εξοπλισμός και όλοι οι τεχνικοί προέρχονται από γειτονική χώρα?\n– Αληθεύει ή όχι πως όλα αυτά είναι τοποθετημένα σε περιοχή στα όρια της ΠΚΜ και δε γνωρίζουμε αν ο χώρος έχει παραχωρηθεί ή έστω ενοικιάζεται.\n– Τα τροχόσπιτα που συνοδεύουν όλη την αποστολή είναι χώρος κατοικίας εργαζομένων και έτσι ποια τα έσοδα για την Πόλη?\n– Η εταιρεία που διαμεσολαβεί για τη λήψη αυτής της επιδότησης ελέγχεται για υπερτιμολογήσεις και φορολογείται από το Ελληνικό Κράτος ή απαλλάσσεται μέσω δήθεν αφορολόγητης συνεισφοράς στην πολιτιστική μας ανάπτυξη?\nΕΞΗΓΕΙΣΤΕ ΛΟΙΠΟΝ ΠΟΛΙΤΙΚΟΙ STAR ΠΟΙΑ Η ΑΛΗΘΕΙΑ ?\nΠΟΙΟ ΤΟ ΟΦΕΛΟΣ ΓΙΑ ΤΟΝ ΤΟΠΟ ?\nΠΟΙΑ ΠΟΛΙΤΙΣΤΙΚΗ ΚΑΙ ΤΟΥΡΙΣΤΙΚΗ ΑΝΑΠΤΥΞΗ ΦΕΡΝΕΙ ΑΥΤΗ Η ΣΥΜΠΕΡΙΦΟΡΑ ΙΘΑΓΕΝΩΝ ?\nΙριδίζουσα σαπουνόφουσκα vol01 … στην AΝΑΤΡΟΠΗ\nΚωνσταντίνος Αποστολακίδης 18/03/2022 18/03/2022


Ο Κοτζιάς, ο Μέτα και τα σύνορα • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΟ Κοτζιάς, ο Μέτα και τα σύνορα\nΜια αναφορά του Νίκου Κοτζιά κατά τη διάρκεια συνέντευξης, την οποία είχε παραχωρήσει πριν από δύο ημέρες, σύμφωνα με την οποία ο ελληνικός στρατός δεν αναγνωρίζει τα ελληνοαλβανικά σύνορα προκάλεσε την έντονη αντίδραση του προέδρου της Αλβανίας, Ιλίρ Μέτα, ο οποίος εξέφρασε την ελπίδα να πρόκειται περί «fake news».\nΣυγκεκριμένα, μιλώντας στο διεθνές συνέδριο των δημοσιογράφων της Νοτιοανατολικής Ευρώπης «South East Europe Medi Forum», ερωτηθείς για τη δήλωση του πρώην υπουργού Εξωτερικών της Ελλάδας, ο κ. Μέτα δήλωσε συγκεκριμένα: «Σήμερα κυκλοφόρησε μια ιστορία που ελπίζω να είναι ψεύτικη, fake news, σύμφωνα με την οποία ένας πρώην υπουργός γειτονικής χώρας, είπε ότι ο στρατός της δεν αναγνωρίζει τα σύνορα της Αλβανίας» και συνέχισε:\n«Θα πρέπει να είμαστε ήρεμοι ακόμη και όταν αυτές οι ειδήσεις είναι αληθινές ή όταν αλλά φυσικά, δεν ανησυχώ για το λόγο ότι, οι διοικητές των Ενόπλων Δυνάμεων, ο Αλβανικός Στρατός, γνωρίζει τα σύνορά του και δεν υπάρχει καμία αξίωση σε άλλη χώρα, σαν δημοκρατική χώρα που είμαστε».\n«Ο Ελληνικός στρατός δεν αναγνωρίζει τα σύνορα με την Αλβανία»\nΟι δηλώσεις Μέτα έρχονται ως απάντηση στα όσα είπε πριν δύο ημέρες ο Νίκος Κοτζιάς κατά τη διάρκεια συνέντευξής του στο ραδιόφωνο 24/7.\nΕκεί ο τέως Υπουργός Εξωτερικών υποστήριξε ότι ο ελληνικός στρατός αρνείται να αναγνωρίσει τα σύνορα Ελλάδας-Αλβανίας καθώς και οτι πρέπει να κάνει κάποιες ενέργειες για να εκφραστεί η αναγνώριση των συνόρων και δεν τις κάνει. Απαντώντας μάλιστα σε ερώτηση αν για αυτό ευθύνεται έχει η στρατιωτική ή η πολιτική ηγεσία των Ενόπλων Δυνάμεων, ο πρώην Υπουργός απάντησε ότι αυτό θα το εξετάσει η Βουλή.\n«Κάθε ζωή που χάνεται είναι μεγάλη απώλεια. Η έγκαιρη και προληπτική συνεννόηση μας προστατεύει» ωστόσο, επεσήμανε πως «δεν πρέπει στο όνομα αρνητικών γεγονότων να οδηγούμαστε σε όξυνση διμερών σχέσεων. Το πρόβλημά μας είναι εξ ανατολών, ας μην αποπροσανατολιζόμαστε», είπε συγκεκριμένα και πρόσθεσε:\n«Ο στρατός αρνείται να αναγνωρίσει τα σύνορα Ελλάδας-Αλβανίας. Ο στρατός πρέπει να κάνει κάποιες ενέργειες για να εκφραστεί η αναγνώριση των συνόρων και δεν τις κάνει».\nΣτην ίδια συνέντευξη ειχε υποστηρίξει ακόμη ότι υπάρχουν δυνάμεις στην Ελλάδα που δεν αναγνωρίζουν το πρωτόκολλο της Φλωρεντίας, των Παρισίων, αλλά ανατρέχουν σε πρωτόκολλα του 1914, όπως είναι αυτό της Κέρκυρας, το οποίο , σύμφωνα με τον κ. Κοτζία, δεν είναι νομικώς ζωντανό.\nΉπειρος και Ιόνια οι μοναδικές «πράσινες» περιοχές στο χάρτη της πανδημίας!\nΣε τρόφιμα το 50% των δαπανών των νοικοκυριών\nΟ Καλαμάς… βγήκε στο δρόμο.. Επιχειρούν μηχανήματα και… κανό!\nΠρόταση ανάπλασης στον εσωτερικό ιστό της Ανατολής\nΑπολογισμός έτους από τη Διοίκηση του ΠΕΑΚΙ\nRapid test για το...\nΤεστ ταχείας ανίχνευσης του κορωνοϊου...\nΠαρά το τσουχτερό κρύο ακόμη...\nΞεκίνησαν οι δηλώσεις αναστολών...\nΞεκίνησε η διαδικασία των δηλώσεων...\nΚενές θέσεις για νήπια...\nΣτα πλαίσια της επαναλειτουργίας των...


H νέα αδιάβροχη μηχανή της Sony! - Ειδήσεις Newsit.gr\nNewsit / Τεχνολογία / H νέα αδιάβροχη μηχανή της Sony!\nH νέα αδιάβροχη μηχανή της Sony!\nΔημοσιεύθηκε: 02.03.2010 | 15:50\nH Sony παρουσίασε την TX5 super-slim Cyber-shot που έρχεται με φοβερό σχεδιασμό, και τη νέα υποβρύχια λειτουργία.\nΗ νέα Cyber-shot έχει πάχος 17,7 χιλιοστά και είναι διαθέσιμη σε πέντε χρωματισμούς (μαύρο, ασημένιο, ροζ, πράσινο, κόκκινο).\nΠάντα έτοιμη να αποδώσει το ίδιο καλά τόσο κατά τη διάρκεια της νυκτερινής σας εξόδου, όσο και κατά την εξόρμησή σας με το ποδήλατο στο βουνό, μέσα στις λάσπες, το νερό και το κρύο.\nΠρόκειται για την πιο σκληρή Cyber-shot που δημιουργήθηκε και σίγουρα θα σας συντροφεύσει σε κάθε στιγμή της δράσης.\nΕίναι αδιάβροχη μέχρι βάθος 3 μέτρων, η ΤΧ5 σας επιτρέπει να την χρησιμοποιείτε στην πισίνα ή στην θάλασσα με μάσκα και αναπνευστήρα. Μπορείτε ακόμη και να επιλέγετε ρυθμίσεις στην LCD οθόνη αφής των 7,5 εκ. (3’’) μέσα στο νερό ή και όταν φοράτε γάντια.\nΗ ΤΧ5 κρατάει έξω τη σκόνη και μπορεί να συνεχίσει να λειτουργεί ακόμη και αν πέσει από ύψος 1,5 μέτρων. Μπορεί ακόμη να αντιμετωπίσει το κρύο μέχρι και -100C, γεγονός που την καθιστά ιδανική για τις εξορμήσεις σας για σκι ή για περιπετειώδη Σαββατοκύριακα στα βουνά. Κάτω από το σκληρό περίβλημα της μηχανής κρύβεται ένας καταπληκτικός αισθητήρας Exmor R CMOS με ανάλυση 10,2 ενεργά megapixel, ο οποίος σας εξασφαλίζει λεπτομερέστατες εικόνες με εκπληκτική απόδοση, όσον αφορά τα επίπεδα ψηφιακού θορύβου, σε συνθήκες χαμηλού φωτισμού.\nΤέλος διαθέτει λειτουργία Sweep Panorama, δυνατότητα λήψης 720p HD video, λειτουργίες Face Detection/Smile Shutter και Intelligent Auto mode για να πραγματοποιείτε τις λήψεις σας χωρίς προβλήματα κάτω από οποιεσδήποτε συνθήκες.\nΘα κυκλοφορήσει τον Απρίλιο σε τιμή που θα αγγίζει 300€


Προβολή της ταινίας «Η δική μας Μαρία Κάλλας» στα Φιλιατρά | Εφημερίδα ΘΑΡΡΟΣ\nΠροβολή της ταινίας «Η δική μας Μαρία Κάλλας» στα Φιλιατρά\nΠρώτη Δημοσίευση: 14/11/2017 08:19 - Τελευταία Ενημέρωση: 14/11/2017 08:19\nΤην ταινία «Η δική μας Μαρία Κάλλας» θα παρουσιάσει ο Σύλλογος Φιλοπροόδων Φιλιατρών, παρουσία μελών της Μεσσηνιακής Αμφικτυονίας και του σκηνοθέτη Μπάμπη Τσόκα, τη Δευτέρα, 20 Νοεμβρίου, στις 8.30 το βράδυ, στον κινηματογράφο Cinelux στα Φιλιατρά.\nΗ Μεσσηνιακή Αμφικτυονία είναι ένας τριτοβάθμιος πολιτιστικός οργανισμός των απανταχού μεσσηνιακών πολιτιστικών ομοσπονδιών και συλλόγων. Ιδρύθηκε το 1997 με την προτροπή του Συμβουλίου Αποδήμου Ελληνισμού. Μέλη του βρίσκονται σε ΗΠΑ, Καναδά, Αυστραλία, Ευρώπη, Ρωσία και Ελλάδα.\nΤο 2013 η καθηγήτρια της Υποκριτικής στο Πανεπιστήμιο του Σικάγου, Maria Boudas Bakalis, ανέβασε στην Ελληνοαμερικανική Ένωση Αθηνών ένα δικό της μονόπρακτο, το «La Maria. Η Ζωή και οι έρωτες της Μαρίας Κάλλας». Τότε στη Μεσσηνιακή Αμφικτυονία γεννήθηκε η ιδέα να γυριστεί μια ταινία για τη Μεσσήνια στην καταγωγή Μαρία Κάλλας (Καλογεροπούλου), προκειμένου να προβάλλουν τη μεγάλη ντίβα και το ρόλο που διαδραμάτισε στο χώρο του λυρικού θεάτρου.\nΤο 2014 το Δ.Σ. της Αμφικτυονίας ανέθεσε τη δημιουργία ενός ντοκιμαντέρ με τίτλο «Η δική μας Μαρία» στον Ελληνοσουηδό σκηνοθέτη Μπάμπη Τσόκα, μαθητή του Bergman, καθηγητή της Βασιλικής Ακαδημίας Κινηματογράφου της Στοκχόλμης. Η επαφή με το Σύλλογο Αποφοίτων του Μουσικού Σχολείου Καλαμάτας «Μαρία Κάλλας» οδήγησε στην απόφαση να υποδυθεί τη Κάλλας ένα μέλος του, η Μυρτώ Καμβυσίδη. Μέλη της Αμφικτυονίας και φίλοι της από την Ελλάδα και το εξωτερικό βοήθησαν αποφασιστικά να γίνουν τα γυρίσματα στο Νεοχώριο Οιχαλίας, τόπο καταγωγής της Κάλλας, στο Μελιγαλά, στην Καλαμάτα, στην Αθήνα, στην Τρίπολη, στο Σκορπιό, στη Νέα Υόρκη, στο Παρίσι, στο Μιλάνο και στη Βερόνα.\nΗ ταινία είναι αποτέλεσμα 250 εθελοντών, έχει διάρκεια 95 λεπτών κι έχει ήδη προβληθεί σε Αμερική, Καναδά, Αγγλία και πολλές πόλεις της Ελλάδας.\nΜε ενέργειες, δε, της Αμφικτυονίας κηρύχτηκε το 2017 «Έτος Μαρίας Κάλλας» από το υπουργείο Πολιτισμού.\nΤα μηνύματα που βγαίνουν από την ταινία είναι: Η Κάλλας είναι Ελληνίδα και η Ελλάδα συνεχίζει να γεννά διάσημες προσωπικότητες. Επίσης, αποτελεί ένα διπλωματικό πολιτιστικό εργαλείο για την Ελλάδα και αντιπαρατίθεται στην προσπάθεια οικειοποίησης της Κάλλας από την Ιταλία, τη Γαλλία και τις ΗΠΑ, ενώ ανατάσσει την ψυχολογία των απανταχού Ελλήνων και κυρίως των ομογενών μας.\nΚατά δεύτερο, η ταινία είναι το αποτέλεσμα αυθόρμητης συμμετοχής διακοσίων πενήντα (250) προσώπων όλων εθελοντών. Αυτό μπορεί να αποτελέσει ένα ελπιδοφόρο παράδειγμα για την Ελλάδα.\nΤέλος, η προσπάθεια αυτή στοχεύει στην καλλιτεχνική, πνευματική και τουριστική ανάπτυξη της Ελλάδας και ιδιαίτερα της Μεσσηνίας.


Για Τη Διασκέδαση | PaliBaby :: PaliBaby\nΤο γέλιο του παιδιού σας είναι ο πιο όμορφος ήχος στον κόσμο! Για τη διασκέδαση του πολύτιμου μικρού σας, έχουμε συγκεντρώσει προσεκτικά επιλεγμένη και ιδιαίτερη συλλογή προϊόντων, που υπόσχονται να κρατήσουν το μωράκι σας δραστήριο, χαρούμενο και απασχολημένο.\nΣτο ηλεκτρονικό μας κατάστημα θα βρείτε προϊόντα για τη διασκέδαση, που ανταποκρίνονται σε κάθε σας ανάγκη. Ανακαλύψτε παιδικές σκηνές, ρηλάξ μωρού, παιχνίδια για μωρά, στράτες μωρού, γυμναστήρια/κέντρα δραστηριοτήτων, ποδηλατάκια και βιβλία για μωρά, αλλά και χρήσιμες ιδέες για δώρα.\nΧαρίστε στο μωράκι σας τις πιο απολαυστικές δραστηριότητες, που θα γεμίσουν την καθημερινότητά του με χαμόγελα.


Βήμα Διαλόγου Μελών • Προβολή θέματος - Δημιουργία κλειστής αγοράς\nΤώρα είναι Δευτ Ιουν 27, 2022 1:34 am\nΕυρετήριο Δ. Συζήτησης » Κοινωνική Δράση » Προτάσεις\nΔημιουργία κλειστής αγοράς\nΘέμα δημοσίευσης: Δημιουργία κλειστής αγοράς\nΔημοσιεύτηκε: Τρί Φεβ 14, 2012 11:10 am\nέχουμε κανένα νέο από το κτίριο που θα στεγάσει την αγορά; Ποιες είναι οι πρώτες εργασίες που θα πρέπει να γίνουν; Τελικά τι ειπώθηκε με τον ηλεκτρολόγο;\nΕπίσης έχουμε διασώσει ένα μέρος από τις σκηνές που ήταν παρατημένες εκεί (λογικά μπορούμε να πάρουμε την άδεια να τις χρησιμοποιήσουμε).\nΘέμα δημοσίευσης: Re: Δημιουργία κλειστής αγοράς\nΔημοσιεύτηκε: Παρ Φεβ 17, 2012 1:13 pm\nΑύριο Σάββατο 18/2 μετά τις 15:00 ή κάπου εκεί θα είμαστε στο κτίριο του συλλόγου χορού (Puerto del Tango) που βρίσκεται ακριβώς δίπλα στην αγορά μας. Θα είμαι εκεί μέχρι αργά γιατί θα κάνουμε διάφορες δουλειές για τον σύλλογο.\nΔυστυχώς ο Παναγιώτης θα λείπει αλλά αν κάποιος άλλος από την ομάδα θέλει να έρθει θα με βρεί εκεί. Το τηλέφωνό μου είναι 6909801919. Σκοπός είναι να δούμε πως θα φτιάξουμε την αγορά, και με ποια προτεραιότητα θα πρέπει να γίνουν οι εργασίες.\nΣήμερα πάντως ήταν εκεί 2 υδραυλικοί από την τεχνική υπηρεσία του Πανεπιστημίου και έκλειναν τις ανοικτές πομόνες που έχει η περιοχή (ναι, στην περιοχή υπάρχει τρεχούμενο νερό!).


Τι είναι το Chop; - Popeye and Cloudy\nΜια κινέζικη φώκια συχνά αποκαλείται στην καθομιλουμένη «μπριζόλα». Οι μπριζόλες χρησιμοποιούνται στην πραγματικότητα σε πολλά ασιατικά έθνη, συμπεριλαμβανομένης της Ιαπωνίας και της Κορέας, αλλά έχουν μια μακρά και καλά εδραιωμένη ιστορία στην Κίνα. Κάποια μορφή της μπριζόλας υπάρχει στην Κίνα εδώ και χιλιάδες χρόνια, και πολλοί σύγχρονοι Κινέζοι έχουν τις δικές τους προσωπικές μπριζόλες, οι οποίες θεωρούνται επίσημες σφραγίδες όπως ήταν εδώ και αιώνες. Οι μπριζόλες μπορούν επίσης να υιοθετηθούν για χρήση από Δυτικούς, συνήθως με μεταγραφή ενός ονόματος σε κινεζικούς χαρακτήρες.\nΚατά την παράδοση, μια μπριζόλα είναι σκαλισμένη σε πέτρα όπως νεφρίτη ή σαπουνόπετρα. Η πέτρα μπορεί να είναι διακοσμημένη με σκαλίσματα και στολίδια, συμπεριλαμβανομένων πολύτιμων λίθων, και συνήθως έχει ορθογώνιο σχήμα, ώστε να μπορεί να πιαστεί εύκολα. Το κάτω μέρος της σφραγίδας συμπιέζεται σε μια κόκκινη πάστα πριν σφραγιστεί η σφραγίδα σε έγγραφα και έργα τέχνης. Ανάλογα με τη στιλιστική επιλογή του σκαλιστή, η γραφή της σφραγίδας μπορεί να εμφανίζεται με κόκκινο μελάνι ή μπορεί να είναι σε λευκό ανάγλυφο σε κόκκινο φόντο.\nΟ σχεδιασμός μιας μπριζόλας μπορεί να είναι πολύ βασικός, συμπεριλαμβανομένου απλώς του ονόματος του ιδιοκτήτη. Σε άλλες περιπτώσεις, μπορεί να υποδεικνύει τη θέση του ιδιοκτήτη ή μπορεί να παρέχει άλλες πληροφορίες, όπως το όνομα του στούντιο του καλλιτέχνη που σχετίζεται με την μπριζόλα. Ιδιαίτερα περίτεχνες μπριζόλες μπορεί να περιλαμβάνουν διακοσμητικά σκαλίσματα στη σφραγίδα, και ορισμένες μπριζόλες μπορεί να γίνουν αρκετά μεγάλες ως αποτέλεσμα. Πολλοί άνθρωποι έχουν μια ποικιλία από παϊδάκια, όπως παϊδάκια, παϊδάκια καλλιτεχνών και καλλωπιστικά. Συνήθως, ένα στολίδι στην μπριζόλα υποδεικνύει την κατεύθυνση προς την οποία πρέπει να προσανατολιστεί.\nΣε ορισμένες περιπτώσεις, μια μπριζόλα θα περάσει μετά θάνατον, όπως συνέβαινε ιστορικά με τις κινεζικές αυτοκρατορικές φώκιες. Η Απαγορευμένη Πόλη έχει μια αρκετά μεγάλη συλλογή από τέτοιες ιστορικές μπριζόλες, αν και πολλές έχουν επίσης χαθεί μέσα από αιώνες πολιτικής αλλαγής. Αυτή η συλλογή περιλαμβάνει τις μπριζόλες υψηλόβαθμων αξιωματούχων της αυλής, μαζί με σφραγίδες που χρησιμοποιούνται για να υποδείξουν την εκτίμηση ή την έγκριση από την πλευρά του Αυτοκράτορα.\nΣε ορισμένες περιπτώσεις, μόνο μια μπριζόλα θα γίνει αποδεκτή ως υπογραφή. Αυτό ισχύει ιδιαίτερα όταν πρόκειται για έγγραφα, χρήματα και αντικείμενα υψηλής ασφάλειας, επειδή μια σφραγίδα είναι μια μοναδική υπογραφή που δεν μπορεί να πλαστογραφηθεί αν δεν κλαπεί. Μερικοί Κινέζοι θα υπογράψουν με μια συμβατική υπογραφή και μια μπριζόλα για να ικανοποιήσουν όλες τις πιθανές απαιτήσεις υπογραφής.\nΠοιες είναι οι καλύτερες συμβουλές για το ψήσιμο μπριζόλες Porterhouse;\nΤι είναι το Rolled Steak;\nΤι είναι το Blade Steak;\nΤι είναι το Minute Steak;


ΕΠΙΛΕΞΤΕ ΤΟ ΑΓΑΠΗΜΕΝΟ ΣΑΣ ΣΧΕΔΙΟ\nΚομψό, λείο και κυλινδρικό; Με τις έντονες, δυναμικές γραμμές του κύβου; Μια ωραία βρύση που θα χαίρεστε να την αγγίζετε; Όποιο κι αν είναι το στυλ που ταιριάζει στο μπάνιο σας, η GROHE σας προσφέρει ασυναγώνιστες επιλογές στο μέγεθος.\nΠοτέ πριν δεν είναι τόσο εύκολο να δημιουργήσετε ένα ολοκληρωμένο μπάνιο.\nΜόλις επιλέξετε το σχέδιο της μπαταρίας νιπτήρα, μπορείτε να προσαρμόσετε το μέγεθός της στις ανάγκες σας και τις ανάγκες της οικογένειάς σας.\nΕίτε χρειάζεστε μια επικαθήμενη μπαταρία είτε μια βρύση που σας προσφέρει επιπλέον άνεση για να μπορούν τα παιδιά σας να πλένουν τα χέρια του πιο εύκολα, εμείς διαθέτουμε το σωστό προϊόν που σας χαρίζει την άνεση που αναζητάτε.\nΜέγεθος XS: Μια πολύ μικρή μπαταρία, ιδανική για τουαλέτες, που συνήθως χρησιμοποιείται μόνο για κρύο νερό.\nΜέγεθος S: Η βολική επιλογή για άνεση στον νιπτήρα.\nΜέγεθος M: Δώστε επιπλέον άνεση με μια πιο ψηλή βρύση μεσαίου ύψους.\nΜέγεθος L: Μια μεγάλη μπαταρία με υψηλό ρουξούνι είναι μια πρακτική και ασφαλής επιλογή.\nΜέγεθος XL: Μια πολύ μεγάλη βρύση ταιριάζει ιδανικά σε στυλάτους νιπτήρες σκάφους.\nΒΡΕΙΤΕ ΤΟ PERFECT MATCH ΤΗΣ GROHE ΠΟΥ ΣΑΣ ΤΑΙΡΙΑΖΕΙ\nΜε το Perfect Match της GROHE μπορείτε να επιλέξετε το αγαπημένο σας σχέδιο και να το προσαρμόσετε στο μέγεθος του νιπτήρα - με τη σιγουριά ότι ο συνδυασμός είναι τεχνικά συμβατός και σας χαρίζει την απόλυτη άνεση. Όλοι οι συνδυασμοί, και τα καινούργια μεγέθη M και XL στους μίκτες νιπτήρα, έχουν δοκιμαστεί 100% στο κέντρο δοκιμών μας στο Hemer της Γερμανίας.


Τα είδη θέρμανσης και η οικονομική κρίση | GoArticles.gr | GoArticles.gr\nApr 23, 2018 - 8 months ago admin Visited 108 times\t, 1 Visits today\nΤα είδη θέρμανσης και η οικονομική κρίση\nΤα είδη θέρμανσης, με την αναγκαιότητα και την ποικιλία που τα διακρίνουν, αποτελούν ένα βασικό ζήτημα για τα ελληνικά νοικοκυριά. Η οικονομική ανάπτυξη που παρατηρήθηκε στη μεταπολεμική Ελλάδα, σε συνδυασμό με την εισαγωγή των νέων τεχνολογιών στον τρόπο ζωής, καθώς και με την αστικοποίηση της κοινωνίας, επέδρασε διαρθρωτικά σε πολλές συνήθειες της καθημερινότητας των πολιτών. Σε ό,τι αφορά τον οικιακό εξοπλισμό, διαπιστώνουμε νέες κατασκευαστικές προσεγγίσεις και καινούργιες συσκευές. Στη θέρμανση οι παραδοσιακές σόμπες και οι εστίες (τζάκια) σταδιακά αντικαταστάθηκαν από τα σώματα καλοριφέρ, με αποτέλεσμα αυτή να καθίσταται ποιοτικότερη και συνολικότερη για το χώρο μας.\nΣτη χώρα μας, τις αμέσως προηγούμενες δεκαετίες παρατηρήθηκε έξαρση της χρήσης αυτών των σωμάτων, με την ανάλογη κατανάλωση του πετρελαίου. Σε κάποιες περιοχές τοποθετήθηκαν και αγωγοί ροής φυσικού αερίου, για μεγαλύτερη οικονομία στη θέρμανση. Ωστόσο η μνημονιακή περίοδος ανέτρεψε πολλά δεδομένα στην παγιωμένη καθημερινότητα και τις αντιλήψεις των πολιτών.\nΗ θέρμανση στα χρόνια της οικονομικής ευδαιμονίας\nΗ οικονομική ευμάρεια, σε συνδυασμό με τον αστικό τρόπο ζωής και σκέψης, είχε επιφέρει και σημαντικές εξελίξεις στον κατασκευαστικό τομέα. Σε αυτό το περιβάλλον προκρίνονται οι minimal κατασκευές, για την εκμετάλλευση όλων των τετραγωνικών μέτρων του σπιτιού ή του κτιρίου. Επίσης προτιμώνται λύσεις, όπως τα ενεργειακά κουφώματα, αλουμινίου ή pvc, τα οποία, όπως και στην περίπτωση του φυσικού αερίου, έχουν σχετικά υψηλό κόστος μετατροπής ή κατασκευής, με απώτερο στόχο την απόσβεση μέσω της δραστικής μείωσης των δαπανών για τη θέρμανση.\nΗ διαφοροποίηση του οικονομικού περιβάλλοντος, ως αποτέλεσμα της βαθιάς οικονομικής κρίσης, οδήγησε τα νοικοκυριά σε αναζήτηση άλλων διεξόδων, για τα είδη θέρμανσης. Ολόκληρες πολυκατοικίες, ακόμα και στις λεγόμενες εύπορες περιοχές των αστικών κέντρων, μέσω των συνελεύσεων τους αποφάσισαν να μην προμηθευτούν πετρέλαιο. Η καθιέρωση του επιδόματος θέρμανσης, πρόσφερε κάποια ανακούφιση στους δικαιούχους, αλλά δεν έλυσε το πρόβλημα.\nΚλιματιστικά και άλλες λύσεις\nΗ καταφυγή πολλών οικογενειών στα κλιματιστικά, για να ζεσταίνονται στο χειμερινό ψύχος, έχει μειονεκτήματα, καθώς δεν είναι δυνατόν να προσφέρει την ίδια ποιότητα στη θέρμανση, όπως η χρήση των σωμάτων του καλοριφέρ. Επιπροσθέτως το κόστος του ηλεκτρικού ρεύματος έχει εκτοξευτεί.\nΑποσπασματικές λύσεις αποτελεί η «επιστροφή στο παρελθόν», με την επανενεργοποίηση, της εστίας και της ξυλόσομπας. Βέβαια τα πάντα εξαρτώνται από τις οικονομικές δυνατότητες, αλλά ενίοτε και τις διαθέσεις του νοικοκυριού, καθώς ο οικογενειακός προϋπολογισμός ελέγχεται πολύ δύσκολα πλέον.\nΗ χρήση των καλοριφέρ στις πολυκατοικίες και ο απαραίτητος εξοπλισμός\nΣε ό,τι αφορά τη χρήση των καλοριφέρ στις πολυκατοικίες έχουμε να κάνουμε με δύο βασικές κατηγοριοποιήσεις, που με τη σειρά τους καλό είναι να έχουν κάποια κατάλληλα αξεσουάρ.\n-Κεντρική θέρμανση. Εδώ χρειάζονται οι κυκλοφορητές. Τα δοχεία διαστολής πραγματοποιούν τον έλεγχο της αύξησης του όγκου του νερού, κατά 4%, όταν αυτό ζεσταίνεται από τη διαδρομή λέβητας – θερμαντικά σώματα – λέβητας, αφού έχει ήδη θερμανθεί.\n-Αυτόνομη θέρμανση. Οι ηλεκτροβάνες φροντίζουν για την ομαλή είσοδο του ζεστού νερού.\nΕπίσης, όταν υπάρχει ηλιακός θερμοσίφωνας τριπλής ενέργειας, με τις κατάλληλες υποδομές, με το άναμμα του καλοριφέρ επιτυγχάνεται και το ζέσταμα του νερού, για το μπάνιο ή άλλες χρήσεις.\nΗ θέρμανση πάντα ήταν μια πολύ σοβαρή υπόθεση, για τη μέση ελληνική οικογένεια. Τα τελευταία χρόνια τα περιθώρια ελιγμών είναι πολύ περιορισμένα για τα νοικοκυριά. Χρειάζεται ενδελεχής μελέτη και η αναζήτηση εξισορροπιστικών λύσεων.\nPrevious postΕλαιόλαδο: όσα πρέπει να προσέξετε όταν το αγοράζετε Next postΕξοπλισμός καταστημάτων: οικονομικές λύσεις για να ανοίξετε τη δική σας επιχείρηση με μικρό κεφάλαιο


Updated 06/02/2021 12:39 μμ.\nPosted 06/02/2021 10:04 πμ.\nΆλλη μία τηλεοπτική σεζόν γεμάτη anime έρχεται για να γεμίσουμε τον χρόνο μας στην καραντίνα! Φυσικά, υπάρχουν κάποια που ξεκίνησαν πιο παλιά όπως η τέταρτη σεζόν του "Attack on Titan" και το "One Piece", αλλά εδώ θα αναφέρουμε μόνο anime που επιστρέφουν ή που θα κάνουν το ντεμπούτο τους σύντομα.\nΈχουμε αρκετά νέα anime για τη χειμερινή περίοδο όπως το ρομαντικό "HoriMiya", το γεμάτο δράση και skateboards "SK8 the Infinity" και μερικές isekai σειρές μεταξύ των οποίων τα "Mushoku Tensei: Jobless Reincarnation" και "So I'm a Spider, So What?". Θα δούμε επίσης την επιστροφή μερικών πολυαναμενόμενων anime σειρών όπως τα "The Promised Neverland", "That Time I Got Reincarnated as a Slime" και "Dr. Stone". Μπορεί να είναι αρκετά νωρίς στη χρονιά, αλλά έχουμε πολλές επιλογές από Crunchyroll, Netflix και άλλες πλατφόρμες.\nΤα περισσότερα anime στη λίστα είναι ήδη διαθέσιμα, αλλά θα επισημάνουμε όσα δεν έχουν κάνει την πρεμιέρα τους ακόμα.\nΨάχνετε ένα anime που θα σας θυμίζει το "Breath of the Wild"; Το "Suppose a Kid From the Last Dungeon Boonies moved to a starter town?" είναι περίπου αυτό που θέλετε. Αυτή η κωμική σειρά φαντασίας ακολουθεί τον Lloyd, ένα αγόρι που θέλει να γίνει στρατιώτης και φεύγει από τη μικρή πόλη του για να ξεκινήσει την περιπέτειά του. Ο Lloyd ελπίζει να γίνει πιο δυνατός, αλλά δεν ξέρει ότι είναι ήδη πολύ δυνατός έχοντας μεγαλώσει κοντά σε ένα dungeon υψηλού level! Το "Suppose a Kid From the Last Dungeon Boonies moved to a starter town?" είναι ήδη αρκετά διασκεδαστικό και θα έχει ενδιαφέρον να δούμε πώς ο Lloyd θα αντιμετωπίσει πιο ισχυρούς εχθρούς καθώς προχωράει η σεζόν.\nΤο "HoriMiya" είναι μία σειρά ρεαλιστικής καθημερινότητας που ακολουθεί δύο συμμαθητές, την Kyouko Hori και τον Izumi Miyamura. Η Hori είναι ένα δημοφιλές κορίτσι που δεν κοινωνικοποιείται πολύ εκτός σχολείου και ο Miyamura είναι ένας τύπος που μπορεί να φαίνεται αρκετά otaku, αλλά είναι κάθε άλλο παρά αυτό. Ξεκινούν να γίνονται φίλοι όταν μαθαίνουν τις διαφορετικές πλευρές του άλλου έξω από το σχολείο. Σίγουρα τσεκάρετέ το αν σας ενδιαφέρουν έστω και λίγο τα slice-of-life anime.\nΤο "Kemono Jihen" ακολουθεί τον Kabane, ένα μυστήριο παιδί από μία μικρή πόλη, και τον Inugami, έναν ντετέκτιβ του παραφυσικού. Ο Inugami ταξιδεύει σε αυτή την πόλη λόγω των κατακρεουργημένων πτωμάτων ζώων που ανακαλύπτονται στην περιοχή. Συναντάει τον Kabane και καταλαβαίνει ότι τα φαινόμενα απατούν όσον αφορά αυτό το μικρό αγόρι. Η σειρά έχει αρκετή δράση και έχει αρκετά καλά θεμέλια για να αναπτύξει τους ενδιαφέροντες χαρακτήρες της. Αν σας αρέσουν τα shonen anime με δαίμονες και τέρατα, το "Kemono Jihen" είναι για σας!\nΤο "Mushoku Tensei: Jobless Reincarnation" είναι μία νέα isekai σειρά που θα μας συστήσει στον Rudeus, ένα μετενσαρκωμένο νεογέννητο ή αλλιώς NEET από το "Not in Education, Employment or Training". Τελευταία έχουμε δει αρκετές isekai σειρές όπου ο πρωταγωνιστής είναι ένας cool πανίσχυρος ήρωας από την αρχή της ιστορίας, αλλά αυτό δεν συμβαίνει εδώ. Ο Rudeus ξεκινάει από τις πρώτες στιγμές της ανθρώπινης ζωής. Είναι λίγο περίεργο να παρακολουθούμε το μυαλό ενός ενήλικα σε σώμα παιδιού, αλλά είναι μία πλήρης επανεκκίνηση από το στάδιο του νεογνού, κάτι που δεν βλέπουμε και πολύ συχνά. Πέρα από αυτό, ο κόσμος είναι γεμάτος μαγεία και ο Rudeus είναι η μετενσάρκωση ενός πολεμιστή μάγου. Θα είναι αρκετά ενδιαφέρον να δούμε πόσο μακριά στη ζωή του θα μας πάει η σειρά. Θα τον δούμε να ενηλικιώνεται στη συνέχεια της σειράς άραγε;\nΤο "SK8 the Infinity" ήταν στη λίστα με τα πιο πολυαναμενόμενα anime του 2021, αλλά μετά την πρεμιέρα του πρέπει να ξαναμιλήσουμε για αυτό! Ακολουθεί τους Reki και Langa, δύο λυκειόπαιδα. Ο Langa αρχίζει να κάνει skateboard εξαιτίας του ενθουσιασμού του Reki για μία υπόγεια κούρσα με skateboards που λέγεται "S". Ο Langa, που μόλις μετακόμισε στην Ιαπωνία από τον Καναδά, φαίνεται να έχει ταλέντο σε αυτό καθώς έκανε και snowboard. Το animation του στούντιο Bones είναι φανταστικό και οι κατηφορικοί αγώνες με skateboard θυμίζουν αυτούς του "Initial D". Ένας από τους χαρακτήρες θα μπορούσαμε να πούμε πως είναι ο Dio από το "JoJo’s Bizarre Adventure" καθώς κατέχει τη φωνή του μοναδικού Takehito Koyasu. Με ένα καταπληκτικό στούντιο και cast πίσω από αυτή τη σειρά, ανυπομονούμε να δούμε την υπόλοιπη σεζόν!\nΈχουμε άλλη μία isekai σειρά αυτόν τον χειμώνα και, όπως υποδεικνύει ο τίτλος, η πρωταγωνίστριά μας έχει μετενσαρκωθεί σε μία αράχνη. Φαίνεται πως το μυστήριο γεγονός που μεταμόρφωσε την πρωταγωνίστρια επηρέασε επίσης και μερικούς από τους συμμαθητές της, οι οποίοι βρίσκονται στον ίδιο κόσμο. Μέχρι στιγμής, το "So I’m A Spider, So What? I" θυμίζει αρκετά το "That Time I Got Reincarnated as a Slime", που επίσης επιστρέφει φέτος. Αν και η αράχνη πρωταγωνίστριά μας έχει να αντιμετωπίσει περισσότερες δυσκολίες από τον Slime, φαίνεται το ίδιο διασκεδαστικά αστείο. Είμαστε περίεργοι να μάθουμε πως θα εκτυλιχτεί αυτό το μυστήριο στη συνέχεια της σειράς.\nΤο "Wonder Egg Priority" είναι ένα ψυχολογικό δράμα με πρωταγωνίστρια μία κοπέλα που λέγεται Ai. Μία μυστηριώδης φωνή οδηγεί την Ai σε ένα λούνα παρκ όπου βρίσκει ένα παράξενο αυγό. Μεταξύ πραγματικότητας και μίας ονειρικής κατάστασης, η Ai συνειδητοποιεί ότι αυτά τα αυγά περιέχουν ζωές που πρέπει να προστατέψει αν θέλει να ξαναδεί τη νεκρή φίλη της. Το animation της CloverWorks είναι άριστο και ανυπομονούμε να δούμε την εξέλιξη αυτής της μυστηριώδους ιστορίας. Το "Wonder Egg Priority" παρουσιάζει τραυματικές εμπειρίες οπότε συνιστούμε προσοχή αν αποφασίσετε να το δείτε.\nΤο "Cells At Work" επέστρεψε, αλλά όχι μόνο με τη δεύτερη σεζόν αυτής της ξεκαρδιστικής σειράς. Η νέα προσθήκη είναι το "CODE BLACK", το διεστραμμένο spinoff του αρχικού "Cells At Work". Σε αντίθεση με την αρχική σειρά που αγαπήσαμε, το "CODE BLACK" ακολουθεί ένα νέο ζευγάρι ερυθρών και λευκών κυττάρων σε ένα τελείως διαφορετικό σώμα! Αυτή τη φορά, το σώμα είναι ενός μεγαλύτερου κυρίου που αντιμετωπίζει το κάπνισμα, το αλκοόλ και άλλα προβλήματα της μέσης ηλικίας. Αυτή η σειρά είναι πολύ πιο ώριμη από το χαριτωμένο και αστείο στυλ του αρχικού "Cells At Work". Αν θα σας άρεσε ένα πιο σκοτεινό "Cells At Work" και με περισσότερη δράση, τσεκάρετέ το!\nΑυτά είναι κάποια από τα αγαπημένα μας anime για τη χειμερινή περίοδο του 2021. Υπάρχουν πολλές ακόμα σειρές που έχουμε αναφέρει, όπως οι δεύτερες σεζόν των "The Promised Neverland" και "Dr. Stone", για τις μπορείτε να μάθετε περισσότερες πληροφορίες στο αφιέρωμα με τα πιο πολυαναμενόμενα anime του 2021.\nΜην ξεχάσετε να μας πείτε κι εσείς τα anime που ανυπομονείτε να δείτε αυτόν τον χειμώνα στα σχόλια!\nΠαρακάτω η πλήρης λίστα με νέα anime που θα κυκλοφορήσουν στις αρχές του 2021.\nLaid-Back Camp Σεζόν 2\nNon Non Biyori Σεζόν 3\nRe: Zero Season 2 Μέρος 2\nThat Time I Got Reincarnated into a Slime Σεζόν 2\nTrue Cooking Master Boy Σεζόν 2\nUma Musume: Pretty Derby Σεζόν 2\nWorld Trigger Σεζόν 2\nCells At Work Σεζόν 2\nLog Horizon Σεζόν 3\nThe Promised Neverland Σεζόν 2\nBeastars Σεζόν 2 (Αναμένουμε ημερομηνία κυκλοφορίας)\nThe Seven Deadly Sins Σεζόν 4 (Αναμένουμε ημερομηνία κυκλοφορίας)\nRe: Zero Σεζόν 2 Μέρος 2


Είπε ο George στίς 11:45 π.μ.\n΄Ετσι είναι όπως τα λες...\n"Την νιώθω έτοιμη να εκραγεί"\nΕίναι κάτι συναισθήματα που από μόνα τους έχουν τη δυνατότητα, να φέρουν την ψυχική πληρότητα.\n"Κι' αγαπώ όλο τον κόσμο,\nγιατί ζεις κι΄εσύ μαζί" ,\nπου τραγουδάει ο λαϊκός εκφραστής\nΤυχερή η ρου@@@να!!!...\nΓιώργο μου, πάντα έτσι σου εύχομαι!!!\nΝΑΙ! Η ΖΩΗ ΕΙΝΑΙ ΩΡΑΙΑ!!!!\nΔε μας νιάζει η μπόρα..\nούτε το χαλάζι...\nούτε καν το κρύο το αγιάζι...\nΤρίτη, Δεκεμβρίου 18, 2007 1:11:00 μ.μ.\nΟ Αγιος Βασίλης υπάρχει!!!!Να τον χαρείς τον έρωτα...μ'ακούς;Να περάσεις καλά!\nΤρίτη, Δεκεμβρίου 18, 2007 2:02:00 μ.μ.\nΧωρίς λόγια. Δεν έχω. Δεν μπορώ. Όμως εύχομαι για σένα κάθε στιγμή μια αιωνιότητα! Νιώσε τη!\nΤρίτη, Δεκεμβρίου 18, 2007 2:35:00 μ.μ.\nΟμορφιές εδώ μέσα!!! :)\nΤρίτη, Δεκεμβρίου 18, 2007 3:41:00 μ.μ.\nΤρίτη, Δεκεμβρίου 18, 2007 4:09:00 μ.μ.\nτα είπες ωραία. Να σου εκμηστηρευτώ πάντως ότι όλα αυτά τα προκάλεσε ένα όμορφο πόστ που διάβασα. Μια κατάθεση ψυχής που γέμισε και την δική μου.\nΜεγάαααλη αγκαλιά και απο μένα.\nκαι αν ακόμα δεν υπάρχει εγώ τον ένιωσα να είναι κοντά μας. Όσο για τον έρωτα αυτός χτυπά τα βέλη του και κρύβεται. Μένει κρυμμένος και κοιτά εμάς τους γήινους. Κρυφογελά και ετοιμάζεται για τις σαϊτιές του.\nμια αγκαλιά και ένα χάδι. Ναι με το χέρι της ζεστασιάς.\nεγώ αταχτούλικο; Μα δεν έκανα κάτι κακό. Απλά άφησα την ψυχή μου να ζεσταθεί.\nΤρίτη, Δεκεμβρίου 18, 2007 5:39:00 μ.μ.\nέρωτας,λαχταρα, σκιρτήματα, αγάπη, φτερούγισμα ψυχής...\nΝα το ζήσεις αυτό το ταξίδι...με όλη σου τη ψυχή...είναι Θείο δώρο...\nΗ ευχή μου είναι να κρατήσει για πάντα...\nΓιωργακη μου αχ Γιωργακη μου ..ερωτευτηκες βρεεεε???:))))\nΤρίτη, Δεκεμβρίου 18, 2007 7:00:00 μ.μ.\nείναι πράγματι θείο δώρο όπως λες, μα μάλλον όχι για μένα. Δες το σχόλιο μου προς την Γλαρένια. Τα εξηγεί.\nδυστυχώς ο έρωτας μάλλον δεν με βλέπει καλά. Ξεχνάει πάντα τα γυαλιά του όταν σημαδεύει εμένα. :))\nΤρίτη, Δεκεμβρίου 18, 2007 7:09:00 μ.μ.\nτωρα το διάβασα...όπως και να έχει...η ευχή μου παραμένει ίδια..\nθα έρθει αυτό που λαχταράς..θα έρθει..\nΤρίτη, Δεκεμβρίου 18, 2007 7:15:00 μ.μ.\nΕμένα πάλι Γιώργο μου, ζεστάθηκε το κοκαλάκι μου σήμερα! αλλά και μέρος της ψυχής μου, που σας βρήκα!\nΠάντα η ψυχή σου να είναι ζεστή, γιώργο μου!\nΕλπίζω ότι θα τα ξαναπούμε για τις γιορτές.\nΤρίτη, Δεκεμβρίου 18, 2007 7:56:00 μ.μ.\nη δική σου ψυχή είναι μόνιμα ζεστή και πάντα ανοιχτή για όλους μας. Εμείς αντλούμε απο την δική σου ψυχούλα για να ζεστάνουμε τις παγωνιές μας.\nΘα τα πούμε λέω και εγώ. Φιλιά.\nΤρίτη, Δεκεμβρίου 18, 2007 11:06:00 μ.μ.\nΔιάβασα το σχόλιο σου και δεν μπόρεσα. Ήρθα πάλι. Να δω εικόνες, να νιώσω λόγια.\nΤετάρτη, Δεκεμβρίου 19, 2007 1:19:00 π.μ.\nκαλύτερα να γεμίζει η κάθε ανθρώπινη ψυχή με έρωτα, αγάπη κλπ παρά με μίσος και ζήλια!\nκαλημέρα και χρόνια πολλάάάά!\nΤετάρτη, Δεκεμβρίου 19, 2007 5:19:00 π.μ.\nπάντα εδώ θα είμαι. Μ'αρέσουν οι εικόνες και τα λόγια. :))\nχίλιες φορές αγάπη και έρωτας. Πάντα κάθε μέρα κάθε στιγμή.\nΧρόνια πολλά αν και είμαι σίγουρος πως θα τα ξαναπούμε.\nΤετάρτη, Δεκεμβρίου 19, 2007 6:03:00 μ.μ.\nΠανέμορφη η φωτογραφία σου!!!μπράβο!!μου άρεσε τόσοοοο πολυ!!!φιλιάααα\nΤετάρτη, Δεκεμβρίου 19, 2007 6:34:00 μ.μ.\n΄Ακου λέει...ανεπαρκές το redrose...\n(για τη θαυμάσια φωτογραφία μιλάω)\nΑνεπαρκείς είναι εκείνοι... τους το είπες.;\nΤετάρτη, Δεκεμβρίου 19, 2007 10:23:00 μ.μ.\nBρε γλυκουλι ξερεις τι εχω παθει με σενα και τις φωτο σου???\nΕχω κομπλαρει τελειως!Τωρα που θα παρω καινουρια μηχανη πρεπει να μου μαθεις μερικα πραγματα!\nΤετάρτη, Δεκεμβρίου 19, 2007 10:32:00 μ.μ.\nΠολλες απο τις φωτο σου στολιζουν καθημερινα την οθονη μου:)\nΤετάρτη, Δεκεμβρίου 19, 2007 10:33:00 μ.μ.\nΠοιό πόστ σε ενέπνευσε έτσι??? Τέλεια φωτογραφία, καλά Χριστούγεννα George μου!!!!!!!!\nΠέμπτη, Δεκεμβρίου 20, 2007 11:50:00 μ.μ.\nνα στην αφιερώσω τότε. Φιλιά και απο μένα και τις καλύτερες ευχές μου για τις γιορτές.\nδυστυχώς Γλαρένια δεν με άφηναν να αρθρώσω κουβέντα. Μια γλυκειά Καλημέρα.\nμου το έχεις ξαναπεί οτι σου αρέσουν αλλά αν θυμάσαι εγώ διαφώνησα. :))\nΒρε θηρίο που στο καλό τις έκρυψες και δεν μπορώ να τις βρώ; ;)))))\nένα πόστ που έβγαζε όλη την ψυχή του. Δεν θέλω όμως να αναφέρω τίποτα παραπάνω. Αν θέλει το αναφέρει μόνος του.\nΠαρασκευή, Δεκεμβρίου 21, 2007 7:42:00 π.μ.\nΝα κάνω και μια ανακοίνωση εδώ. Τις τελευταίες μέρες έχω ένα πρόβλημα με την σύνδεση στο νετ και δεν μπορώ να λάβω κανένα μέϊλ.\nΕλπίζω να με δικαιολογήσετε.\nΚαι Καθώς βλέπω οτι η βλάβη θα κρατήσει για καιρό αφού κανένας τεχνικός δεν κατάφερε να βρεί την αιτία και να μου δώση μια λύση. Να ευχηθώ απο εδώ σε όλους καλές γιορτές και με το καλό ο νέος χρόνος.\nΠαρασκευή, Δεκεμβρίου 21, 2007 7:46:00 π.μ.\nδυναμίτης όπως πάντα τα κείμενά σου!\nΓιώργο πραγματικά πολύ όμορφη σαν έμπνευση η φωτογραφία σου δεν ξέρω πολλά από τεχνικά και γιατί δεν κρίθηκε επαρκής, ίσως θέλανε άλλη επεξεργασία!\nκαι όμορφες γιορτές να έχεις με ότι αγαπάς κοντά σου!\nΠαρασκευή, Δεκεμβρίου 21, 2007 10:22:00 π.μ.\nΔεν λέω ακόμα καλά χριστούγεννα, μόνο καλημέρα και καλά ξεμπερδέματα.\nΠαρασκευή, Δεκεμβρίου 21, 2007 11:17:00 μ.μ.\nΓιωργάκο μου,πέρασα να σου ευχηθώ καλά Χριστούγεννα και ο Άγιος Βασίλης να σου φέρει φέτος τον έρωτα της ζωής σου...Κλείσε τα μάτια και ζήτησέ το!!\nφιλιά πολλά,καλέ μου:)\nΣάββατο, Δεκεμβρίου 22, 2007 9:12:00 μ.μ.\nKAΛΕΣ ΚΑΙ ΧΑΡΟΥΜΕΝΕΣ ΓΙΟΡΤΕΣ!!!!\nΚυριακή, Δεκεμβρίου 23, 2007 1:23:00 π.μ.\nσυγχωρέστε με αλλά ακόμα δεν έχω σύνδεση και όπως κατάλαβαίνετε δεν μπορώ να σας παρακολουθήσω.\nΣας εύχομαι Χρόνια Πολλά και καλές γιορτές. Η ήλιθια Forthnet είναι τελικά ανίκανη να βρεί ακόμα το πρόβλημα που παρουσιάζει η σύνδεση μου.\nΑναγκάστηκα να μπώ με την παλιά απλή σύνδεση μόνο για να σας πώ ένα χρόνια πολλά.\nΚαι να σας πώ μακριά απο Forthnet. Μην μπλέξεις τελικά.\nΚυριακή, Δεκεμβρίου 23, 2007 11:18:00 π.μ.\nΠέρασα να σου αφήσω τις πιο γλυκές μου ευχές για τις Άγιες μέρες που έρχονται. Να είσαι καλά, γεμάτος από υγεία, αγάπη και ευτυχία που σου αξίζει.\nΝα χαμογελάς για όσα συμβαίνουν στη ζωή σου και πίστεψέ με...θα γεμίσει η ψυχή σου..με όλα όσα πραγματικά σου αξίζουν\nΝα είσαι καλά Γιώργο μου :-))\nΚυριακή, Δεκεμβρίου 23, 2007 2:04:00 μ.μ.\nΓιώργο, δεν πιστεύω να έβαλες στο μάτι καμιά απ' τις γυναίκες μου;\nΚακομοίρι μου ... κανόνισε! Μου φτάνει το διπλό εγκεφαλικό που έπαθα με τον "Τέρρυ" και το "ακτινίδιο"... δεν θα αντέξω άλλο!\nΚάλα Χριστούγεννα φίλε, με υγεία και οικογενειακή ευτυχία!\nΚυριακή, Δεκεμβρίου 23, 2007 9:48:00 μ.μ.\nΓελάω με τα παιδιά. Με αυτά που σου γράφουν! Αν κάποιος σου βγάζει συναίσθημα και μπορείς να το ανταποδίσεις με τέτοιο τρόπο, να είσαι υπερήφανος γι αυτό. Πάντως έπρεπε να είχες βρει τρόπο, άσχτετα με την φόρθνετ. Καλές γιορτές, με πολλές εικόνες, με πολλές λέξεις μαγικές για όλους μας.\nΔευτέρα, Δεκεμβρίου 24, 2007 1:52:00 π.μ.\nΠολλες ευχες για να περασεις υπεροχα αυτες τις μερες αλλα και ολες τις επομενες!\nΔευτέρα, Δεκεμβρίου 24, 2007 2:37:00 π.μ.\nΔευτέρα, Δεκεμβρίου 24, 2007 1:11:00 μ.μ.\nΚαλά Χριστούγεννα Γιώργο μου παντα να νιώθεις αγάπη και ευτυχία..\nΔευτέρα, Δεκεμβρίου 24, 2007 3:56:00 μ.μ.\nκαλα χριστουγεννα με ολους οσους αγαπας :-)\nΔευτέρα, Δεκεμβρίου 24, 2007 4:42:00 μ.μ.\n"Χρόνια Πολλά, γιώργο μου! Να περάσεις Χαρούμενα Χριστούγεννα με την οικογένειά σου!\nΝα είμαστε καλά να τα πούμε και του χρόνου!Θυμάσαι που τα λέγαμε και πέρυσι;\nΠολύ ωραία τα τραγούδια σου, αλλά δεν με ξεγελάς! Πρέπει να ευχηθώ σε πολλούς απόψε!\nΤώρα τι τον ήθελες τον μάγκα και το μπαγλαμαδάκι;\nΕδώ είμαι ακόμα!\nΤον άκουσα όλον τον μάγκα!\nΤρίτη, Δεκεμβρίου 25, 2007 12:39:00 π.μ.\nΤρίτη, Δεκεμβρίου 25, 2007 12:48:00 π.μ.\nη φωτο σου πραγματι καταπληκτικη..μα για την αγαπη δε ξερω..ειναι αληθεια Και ετσι;\nΤετάρτη, Δεκεμβρίου 26, 2007 12:21:00 μ.μ.\nΦιλί,φιλί, φιλί και μεγααααάλη Γλαρένια αγκαλιά\nΤετάρτη, Δεκεμβρίου 26, 2007 9:14:00 μ.μ.\nΚαλές γιορτές και καλή πρωτοχρονιά! Να είσαι πάντα καλά και κάθε χρόνο καλύτερα :-)\nΠέμπτη, Δεκεμβρίου 27, 2007 3:01:00 π.μ.\nΔεν πειράζει για τη φωτογραφία. Σε λίγο παίξε-παίξε θα μάθεις να κάνεις καλύτερο και πιο καλλιτεχνικό το μοντάζ.\nΠαρασκευή, Δεκεμβρίου 28, 2007 6:17:00 μ.μ.\nεπιτέλους επιδιορθώθηκε αν και με κάποια προβληματάκια η σύνδεση μου και κατόρθωσα να μπώ εδώ να διαβάσω τις ευχές σας.\nΣας ευχαριστώ όλους σας για τις όμορφες ευχές σας. Ευχαριστώ που παρόλο που ξέρατε ότι δεν θα τις έβλεπα εγκαίρως τις αφήσατε εδώ.\nΜε κάνατε χαρούμενο.\nΝα είστε πάντα καλά όλοι σας και να έχετε τις ομορφότερες γιορτές.\nΟ νέος χρόνος να σας φέρει το γλυκό άρωμα της όμορφης ζωής και να σας γεμίσει με όλες εκείνες τις εικόνες που πάντα περιμένουμε στην ζωή μας και με όλα τα όμορφα λόγια που χρειαζόμαστε και πάντα την στιγμή που τα χρειαζόμαστε.\nΠαρασκευή, Δεκεμβρίου 28, 2007 9:51:00 μ.μ.\nΠου εισαι μωρουλινο μου?\nΧρονια πολλαααααααααααα :)))\nΠαρασκευή, Δεκεμβρίου 28, 2007 10:36:00 μ.μ.\nΧρόνια Πολλά γιώργο μου και Καλή Πρωτοχρονιά! Ο καινούργιος χρόνος να σου φέρει ότι καλύτερο!\nΤώρα είχα χρόνο και διάβασα τα σχόλια και κατάλαβα γιατί έλλειπες.\nΦοβάμαι πως θα λείψω κι εγώ! Καλά που μου το θύμησες! Κάπου εδώ λήγει πάλι η σύνδεσή μου και με τη δουλειά το είχα ξεχάσει!\nΠω, πω! Αγχώθηκα!\nΑν εξαφανιστώ βιαστικά, εσύ θα ξέρεις!\nΦιλιά γιώργο και καλά να περνάς!\nΣάββατο, Δεκεμβρίου 29, 2007 1:23:00 π.μ.\nΚαλημέρα!!!Χρονια πολλά και καλά...!!Μακάρι το νέο έτος η ζωή μας να έχει πιο πολύ ποιότητα και πιο έντονες στιγμές!!!\nΣάββατο, Δεκεμβρίου 29, 2007 9:10:00 π.μ.\nκαιρό έχω να ρθω από δω\n..μ έφερε ένα σου σχόλιο στη φεγγ.\nέλα ν αφήσω κι εγώ τις ευχές μου\nπανέμορφη η φωτο και το κείμενο\nΣάββατο, Δεκεμβρίου 29, 2007 9:49:00 π.μ.\nΠολλά χαμόγελα για το σαββατοκύριακο. Να είσαι καλά :-))\nΣάββατο, Δεκεμβρίου 29, 2007 5:09:00 μ.μ.\nεδώ εδώωωωω! Με αυτόν τον Τέρρυ σου φοβάμαι να έρθω. :))\nβρές γρήγορα τον τρόπο παράτασης της σύνδεσης. Έχεις ακόμα πολλά να μας δώσεις. Καλή Χρονιά να έχουμε.\nωραία η ευχή σου. Ειδικά τις έντονες στιγμές τις χρειάζομαι. Ελπίζω να τις συνοδεύουν η ποιότητα , η αγάπη, η τρυφερότητα, η αλήθεια .... Μάλλον πάλι πολλά ζητάω.\nκαλά έκανες και πέρασες. Καλή χρονιά να έχεις. Οι φωτογραφίες μ' αρέσουν αλλά δυστυχώς κρίνομαι πάντα ανεπαρκής. Καλά είμαι, ελπίζω και εσύ το ίδιο.\nτο ίδιο εύχομαι και για σένα. Να έχεις μια υπέροχη Πρωτοχρονιά και ανάλογα όμορφη όλη την χρονιά σου.\nΣάββατο, Δεκεμβρίου 29, 2007 6:26:00 μ.μ.\nαυτη η φωτο σου ειναι ολα τα λεφτα..σου το ειπα;\nνα εχεις μια υπεροχη και δημιουργικη χρονια!!\nΚυριακή, Δεκεμβρίου 30, 2007 10:52:00 π.μ.\nΓιώργο, εμείς θα γινόμασταν οι καλύτεροι φίλοι... αν δεν μας χώριζαν οι ίδιες γυναίκες! χαχα\nΚαλή χρονιά φίλε, πάντα υγεία και ευτυχία!\nΚυριακή, Δεκεμβρίου 30, 2007 5:56:00 μ.μ.\nσε ευχαριστώ για το σχόλιο της φωτό. Μια όμορφη χρονιά και για σένα. Αγκαλιά.\nμα νομίζω πως είμαστε φίλοι και ας γινόμαστε "αντίπαλοι" καμιά φορά.\nΚαλή χρονιά να έχεις ακριβώς όπως την έχεις ονειρευτεί.\nΑ και να θυμάσαι αν ποτέ σε τυλίξει καμμιά για να της περάσεις την κουλούρα ο κουμπάρος θα είμαι εγώ. :))\nΚυριακή, Δεκεμβρίου 30, 2007 10:44:00 μ.μ.\nΕμένα με θέλετε για συν-κουμπάρα;;-)))\nΝΑ ΦΕΡΕΙ Ο,ΤΙ ΠΟΘΕΙΣ!!\nΚυριακή, Δεκεμβρίου 30, 2007 11:10:00 μ.μ.\nΚαλή χρονιά να έχεις μαζί με όλα όσα ονειρεύεσαι και ποθείς\nΥγεία, αγάπη και ευτυχία για μια χρονιά γεμάτη χαμόγελα :-))\nΔευτέρα, Δεκεμβρίου 31, 2007 1:13:00 π.μ.


Στο περασμένο άρθρο μου κατέληγα με ένα προβληματισμό: Το καθεστώς Ερντογάν, που κατάντησε κράτος οργανωμένης μαφίας αδίστακτων εγκληματιών, είναι άξιο εμπιστοσύνης ότι θα σεβαστεί την υπογραφή του σε μια συμφωνία λύσης στην Κύπρο; Θα αποσυρθεί από την Κύπρο με την πολιτική υποχωρήσεων και παροχή κινήτρων εκ μέρους μας; Η μοναδική «αρνητική» κριτική που έλαβα στην προφανή απάντηση συνοψίζεται στο ότι “δεν έχουμε άλλη επιλογή”. Αυτό αποτελεί έμμεση παραδοχή ότι η υφιστάμενη πολιτική μας δεν προσφέρει προοπτική, αλλά είναι πολιτική μιζέριας, που θεωρεί μοιραίο τον ιστορικό αφανισμό μας.\nΤο πιο πάνω επαναφέρει στο προσκήνιο την διορατικότητα στην πολιτική, με αφορμή και την πρόσφατη επίσκεψη του Τούρκου Υπουργού Εξωτερικών, Τσαβούσογλου στην Θράκη, για να προωθήσει την πάγια τουρκική συνταγή να χρησιμοποιεί μουσουλμανικές ή τουρκογενείς μειονότητες, προκειμένου να επιβάλλει τις επεκτατικές της διεκδικήσεις, με πιο τρανό παράδειγμα την Κύπρο. Στην Θράκη το ελληνικό κράτος, ακολουθώντας για δεκαετίες ισοπεδωτική πολιτική, αντιμετώπισε τους εκεί μουσουλμάνους ως μια ομοιογενή ομάδα, ωθώντας τους έτσι στην επιρροή της Τουρκίας. Τα τελευταία χρόνια όμως αναγνώρισε την διαφορετικότητα ανάμεσα στους Έλληνες μουσουλμάνους, ιδιαίτερα τους Πομάκους, επιδεικνύοντας σεβασμό στα μειονοτικά τους δικαιώματα. Η διορατική αυτή πολιτική είχε επικριθεί από ακραία στοιχεία ως περίπου … μειοδοτική. Εντούτοις τις προάλλες ο Τσαβούσογλου έλαβε μια απάντηση που θα μείνει στην ιστορία.\nΟι μουσουλμάνοι Πομάκοι αισθάνθηκαν προσβεβλημένοι από τις δηλώσεις του για “τουρκική μειονότητα” και δήλωσαν Έλληνες μουσουλμάνοι με πατρίδα τους όχι την Τουρκία αλλά την Ελλάδα που την πονούν.\nΠροκύπτει έτσι το ερώτημα:\nΣτην Κύπρο υπάρχει σήμερα διορατική πολιτική προς τους Τουρκοκύπριους; Η επικράτηση Τατάρ στα κατεχόμενα προέκυψε λόγω παράνομων παρεμβάσεων της Τουρκίας, με κυριότερη την μαζική στήριξή του από τους Τούρκους έποικους. Βάσει στοιχείων, το 72% των Τουρκοκυπρίων δεν στήριξε τον Τατάρ, όμως η μαζική συμμετοχή των εποίκων ανέτρεψε την βούληση των Τουρκοκυπρίων και καθόρισε το αποτέλεσμα. Πιο εγκάθετος της Τουρκίας στα κατεχόμενα από τον Τατάρ μέσω “εκλογών”, δεν υπήρξε, όπως ισχυρές φωνές στα κατεχόμενα διατράνωσαν. Ωστόσο, ο πρώτος Πρόεδρος κράτους που χαρακτήρισε τον Τατάρ «Τουρκοκύπριο ηγέτη» ήταν ο Πρόεδρος της Κυπριακής Δημοκρατίας ισοπεδώνοντας τις φωνές αντίστασης!\nΗ συμμαχία με δυνάμεις εντός της τουρκοκυπριακής κοινότητας έχει νόημα στο πλαίσιο ενός αντικατοχικού προσανατολισμού. Δυστυχώς, η επαναπροσέγγιση με την τουρκοκυπριακή κοινότητα παραμένει στρεβλωτική ενόσω: α) θεωρεί συνεργάτες μας τους εγκάθετους της Τουρκίας, που στην πράξη εγκληματούν με ανταρσία κατά του Κυπριακού Συντάγματος β) επικεντρώνεται σε … “κοινωνικές σχέσεις” ή “ταξική αλληλεγγύη”, που στην πράξη μεταφράζονται σε οικονομική αρωγή και αποδοχή του κατοχικού καθεστώτος και γ) παραγνωρίζει τις αντικατοχικές δυνάμεις στα κατεχόμενα, επειδή η ελληνοκυπριακή ηγεσία τις θεωρεί ανατρεπτικές και τις υπονομεύει.\nPrevious Η Βραζιλία λέει «ναι» στο εμβόλιο Sputnik-V… Υπό όρους η χορήγησή του\nNext Οι Αμερικανικές αεροπορικές εταιρίες ζητούν άρση των ταξιδιωτικών περιορισμών


Φάρος του Θερμαϊκού: Νέος καθαρισμός του ρέματος Μεσημερίου το Σαββατοκύριακο\nΝέος καθαρισμός του ρέματος Μεσημερίου το Σαββατοκύριακο\nNέος καθαρισμός του ρέματος του Μεσημερίου, σε άλλο τμήμα του τη φορά αυτή, θα γίνει το Σαββατοκύριακο 16 και 17 Φεβρουαρίου, με πρωτοβουλία του «Συλλόγου Εθελοντών Μεσημερίου», με την συνδρομή του Συλλόγου Γονέων και Κηδεμόνων του Νηπιαγωγείου Μεσημερίου, του Δασαρχείου Θεσσαλονίκης και του Δήμου Θερμαϊκού.\nΣτόχος των Εθελοντών Μεσημερίου, στη θαυμάσια αυτή πρωτοβουλία που ανέλαβαν, είναι μέχρι τα τέλη Απριλίου, το ρέμα να έχει καθαριστεί και από τις δύο πλευρές του χωριού. Θα διοργανωθεί επίσης δενδροφύτευση στο πλάτωμα του ρέματος, όπου έχει αναστηλωθεί το παλιό πηγάδι του χωριού. Στόχος επίσης είναι η δημιουργία μικρού πάρκου αναψυχής με κούνιες για τα παιδιά, παγκάκια και χώρο ψησίματος.\nΟ προηγούμενος καθαρισμός του ρέματος, έγινε το Σαββατοκύριακο 2 και 3 Φεβρουαρίου και με την παρουσία υπαλλήλων του Δασαρχείου, αποψιλώθηκαν τα ρέματα του χωριού και η ξυλεία δόθηκε σε άπορες οικογένειες του Μεσημερίου.\nΌπως αναφέρει ο Σύλλογος Εθελοντών Μεσημερίου, «ευχαριστούμε όλους όσους συμμετήχαν εθελοντικά στον καθαρισμό του ρέματος. Ιδιαίτερα τα κορίτσια και αγόρια του Δημοτικού και Νηπιαγωγείου του Μεσημερίου, που με ζήλο καθάριζαν τις "βρωμιές μας" και γέμησαν με γέλια και φωνές το ρέμα».


ΧΡΕΗ ΣΤΟ ΔΗΜΟΣΙΟ: ΟΙ ΔΑΝΕΙΣΤΕΣ ΑΠΑΙΤΟΥΝ ΠΛΕΙΣΤΗΡΙΑΣΜΟΥΣ ΠΡΩΤΩΝ ΚΑΤΟΙΚΙΩΝ ΑΚΟΜΗ ΚΑΙ ΓΙΑ ΧΡΕΗ ΤΩΝ 500 ΕΥΡΩ !!! – Γεγονότα στο μικροσκόπιο\nΧΡΕΗ ΣΤΟ ΔΗΜΟΣΙΟ: ΟΙ ΔΑΝΕΙΣΤΕΣ ΑΠΑΙΤΟΥΝ ΠΛΕΙΣΤΗΡΙΑΣΜΟΥΣ ΠΡΩΤΩΝ ΚΑΤΟΙΚΙΩΝ ΑΚΟΜΗ ΚΑΙ ΓΙΑ ΧΡΕΗ ΤΩΝ 500 ΕΥΡΩ !!!\nΕΡΧΕΤΑΙ ΤΣΟΥΝΑΜΙ ΠΛΕΙΣΤΗΡΙΑΣΜΩΝ ΑΠΟ ΓΕΝΑΡΗ\nΕφαρμογή και στην πράξη ζητούν οι τροϊκανοί για να γίνει η επόμενη εκταμίευση της δόσης !!!\n1. Οι ηλεκτρονικοί πλειστηριασμοί για την πρώτη κατοικία δεν θα γίνονται πια μόνο για τις οφειλές προς τις τράπεζες αλλά και για κάθε ληξιπρόθεσμη οφειλή προς το κράτος πάνω από τα 500 ευρώ.\n2. Από την Πρωτοχρονιά τα χρέη προς την εφορία θα καθίστανται ληξιπρόθεσμα όχι μετά από 15 μέρες που ισχύει σήμερα αλλά μετά από λίγα εικοσιτετράωρα. Αυτό σημαίνει ότι αν ένας ιδιοκτήτης ενός ΙΧ 2.000 κυβικών (μοντέλο του 2007) δεν πληρώσει τα τέλη κυκλοφορίας των 690 ευρώ και δεν δοθεί παράταση της προθεσμίας από την εφορία, τότε τις πρώτες μέρες του 2018 θα έχει ληξιπρόθεσμο χρέος 690 ευρώ και το υπουργείο Οικονομικών θα μπορεί του στείλει ειδοποίηση ότι σκοπεύει να προχωρήσει στα μέτρα αναγκαστικής είσπραξης που έχει ήδη συμφωνήσει με τους Θεσμούς.


Ο νέος τυχερός τροχός POWERSPIN γυρίζει στα καταστήματα του ΟΠΑΠ - Onsports.gr\nOnsports Team\t16 Ιουλίου 2020, 13:00\nΝέο παιχνίδι με κέρδη κάθε τέσσερα λεπτά για τους παίκτες\nΟ ΟΠΑΠ προσφέρει μια ακόμη εμπειρία διασκέδασης στους πελάτες του με την εισαγωγή του νέου παιχνιδιού POWERSPIN. Ο τυχερός τροχός γυρίζει σε όλα τα καταστήματα του ΟΠΑΠ, κληρώνοντας το νικητήριο αποτέλεσμα κάθε τέσσερα λεπτά. Το POWERSPIN διατίθεται στο δίκτυο καταστημάτων του ΟΠΑΠ μέσω της πλατφόρμας της Intralot.\nΟ τροχός POWERSPIN αποτελείται από 27 σημεία, μεταξύ των οποίων 24 αριθμοί, από το 1 έως το 24 χωρισμένοι σε τρεις ίσες χρωματικές ζώνες (κόκκινη, πράσινη, μπλε), καθώς και τρία ίδια σύμβολα. Το αποτέλεσμα προβάλλεται ταυτόχρονα σε όλο το δίκτυο του ΟΠΑΠ σε ειδικά διαμορφωμένες οθόνες.\nΟι παίκτες του POWERSPIN πρέπει να προβλέψουν σωστά πού θα σταματήσει ο τροχός. Έχουν τη δυνατότητα να παίξουν με αριθμό, σύμβολο ή/και ζώνη, με διαφορετικές αποδόσεις για κάθε τύπο παιχνιδιού. Με το ειδικά σχεδιασμένο δελτίο, το οποίο είναι διαθέσιμο στα καταστήματα ΟΠΑΠ, οι παίκτες επιλέγουν το σημείο όπου θα σταματήσει ο τροχός και αν η πρόβλεψή τους είναι σωστή, κερδίζουν.\nΑναλυτικές πληροφορίες για το πώς παίζεται το POWERSPIN είναι διαθέσιμες στο www.opap.gr.\n4 λεπτά πριν Πόρος: Παρουσίασε φανέλες και μεταγραφές ενόψει της έναρξης της Γ’ Εθνικής (video)\n35 λεπτά πριν «Μπιμπιλολό»: Μια μουσική φαντασμαγορία στην Εναλλακτική Σκηνή της Εθνικής Λυρικής Σκηνής


Μ E Λ Ε Τ Η ΠΡΟΜΗΘΕΙΑΣ ΑΝΤΛΙΩΝ ΓΙΑ ΑΡΔΕΥΣΗ (ΑΝΤΛΙΟΣΤΑΣΙΟ ΑΓ. ΑΝΑΣΤΑΣΙΑ ΠΑΡΑΚΟΙΛΩΝ) - PDF\nDownload "Μ E Λ Ε Τ Η ΠΡΟΜΗΘΕΙΑΣ ΑΝΤΛΙΩΝ ΓΙΑ ΑΡΔΕΥΣΗ (ΑΝΤΛΙΟΣΤΑΣΙΟ ΑΓ. ΑΝΑΣΤΑΣΙΑ ΠΑΡΑΚΟΙΛΩΝ)"\n1 ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ ΑΡ. ΜΕΛΕΤΗΣ 126 /2017 Μ E Λ Ε Τ Η ΠΡΟΜΗΘΕΙΑΣ ΑΝΤΛΙΩΝ ΓΙΑ ΠΡΟΫΠΟΛΟΓΙΣΜΟΣ : 6.000,00 ΠΙΣΤΩΣΗ : 7.020,00 ΣΥΝΗΜΜΕΝΑ 1) ΤΕΧΝΙΚΗ ΕΚΘΕΣΗ- ΠΕΡΙΓΡΑΦΗ 2) ΤΕΧΝΙΚΕΣ ΠΡΟΔΙΑΓΡΑΦΕΣ ΕΙΔΙΚΟΙ ΟΡΟΙ 3) ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ 4) ΤΙΜΟΛΟΓΙΟ ΠΡΟΣΦΟΡΑΣ\n2 ΤΕΧΝΙΚΗ ΕΚΘΕΣΗ-ΠΕΡΙΓΡΑΦΗ Η παρούσα μελέτη αφορά την προμήθεια ενός νέου αντλητικού συγκροτήματος για το αρδευτικό αντλιοστάσιο που βρίσκεται στα Παράκοιλα. Στην τιμή περιλαμβάνεται η προμήθεια ενός υποβρύχιου αντλητικού συγκροτήματος (αντλία 19m3/h στα 200m με ανοξείδωτες πτερωτές και μοτέρ), τις σωληνώσεις upvc 3 μέγιστης πίεσης 35bar (90m), συρματόσχοινο 8mm, Καλώδιο ΝΥΥ 4Χ6 (200m), και καλώδιο ηλεκτροδίων ΝΥΥ 2Χ1,5 (100m), όλα σύμφωνα με τις τεχνικές προδιαγραφές της παρούσας πλήρως εγκατεστημένα. Η δαπάνη θα βαρύνει τον προϋπολογισμό του Δήμου, οικ. έτους 2017 Κ.Α.Α Τα απαραίτητα στοιχεία που πρέπει να ικανοποιούν τα υπό προμήθεια είδη αναφέρονται λεπτομερώς στο παράρτημα των τεχνικών προδιαγραφών. Η αναφερόμενη προμήθεια θα εκτελεστεί, σύμφωνα με τις διατάξεις: Του Ν. 4412/2016-ΦΕΚ 147/ τεύχος Α. Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης». του Ν.3463/06 της από 12/12/2012 Πράξης Νομοθετικού Περιεχομένου (ΦΕΚ 240/Α/ ), που κυρώθηκε με το Ν. 4111/2013 (ΦΕΚ Α'18). του Ν.4155/2013 (120A) «Εθνικό Σύστημα Ηλεκτρονικών Δημοσίων Συμβάσεων & άλλες Διατάξεις» Η προμήθεια προτείνεται να εκτελεστεί με απευθείας ανάθεση και κριτήριο κατακύρωσης τη χαμηλότερη τιμή. Η διάρκεια της σύμβασης ορίζεται από την υπογραφή του συμφωνητικού και μέχρι το τέλος του έτους δηλαδή μέχρι 31/12/2017. Συμβατικά στοιχεία κατά σειρά ισχύος είναι: 1. Η Σύμβαση, 2. Η Οικονομική Προσφορά του Αναδόχου, 4. Το Τεύχος Τεχνικών Προδιαγραφών, 5. Ο Προϋπολογισμός μελέτης, 6. Το Τιμολόγιο. Ο προμηθευτής υποχρεούται να ειδοποιεί την υπηρεσία, που εκτελεί την προμήθεια και την επιτροπή παραλαβής, τουλάχιστον πέντε (5) εργάσιμες ημέρες νωρίτερα. Ο ανάδοχος της προμήθειας, μετά την κατά νόμο έγκριση του αποτελέσματος αυτής, είναι υποχρεωμένος να προσέλθει σε ορισμένο τόπο και χρόνο, για την υπογραφή της σύμβασης. Αν υπάρξει αδικαιολόγητη υπέρβαση της συμβατικής προθεσμίας παράδοσης, μπορεί να επιβληθούν, σε βάρος του αναδόχου κυρώσεις πρόστιμο. Η προσωρινή παραλαβή ενεργείται από την αρμόδια επιτροπή παρουσία του αναδόχου. Αν κατά την παραλαβή διαπιστωθεί απόκλιση από τις συμβατικές τεχνικές προδιαγραφές, η επιτροπή παραλαβής μπορεί να προτείνει ή την τέλεια απόρριψη του παραλαμβανόμενου προϊόντος ή τμήματος αυτού. Αν ο ανάδοχος δεν συμμορφωθεί με τις παραπάνω προτάσεις της επιτροπής, μέσα σε προθεσμία που η ίδια θα ορίσει ο Δήμος δικαιούται να ενεργήσει την τακτοποίηση αυτών κατά το προσφορότερο, για τις ανάγκες και τα συμφέροντα αυτού τρόπο. Ο ανάδοχος επιβαρύνεται με όλους τους φόρους, τέλη και κρατήσεις, που ισχύουν κατά την ημέρα τέλεσης του διαγωνισμού.\n3 Αν η κατασκευή των υπό προμήθεια ειδών δεν ανταποκρίνεται στους όρους της Σύμβασης ή εμφανίζει ελαττώματα, ο ανάδοχος είναι υποχρεωμένος να τα βελτιώσει ή να τα αντικαταστήσει σύμφωνα με τις ισχύουσες διατάξεις. Ο προμηθευτής υποχρεώνεται όπως μέσα σε χρονική περίοδο δέκα (10) ετών, από την υπογραφή της σύμβασης να εφοδιάζει το Δήμο με όλα ανεξαιρέτως τα ανταλλακτικά και εξαρτήματα. Ειδικώς για τα εξαρτήματα και ανταλλακτικά συνήθους χρήσης και φθοράς ο προμηθευτής υποχρεώνεται να έχει διαρκή παρακαταθήκη ώστε σε πρώτη ζήτηση να τα προμηθεύει στο Δήμο. Η πληρωμή της αξίας των υλικών στο προμηθευτή θα καταβληθεί μετά την προσωρινή παραλαβή. ΘΕΩΡΗΘΗΚΕ Μυτιλήνη ΙΟΥΛΙΟΣ 2017 Μυτιλήνη ΙΟΥΛΙΟΣ 2017 Ο ΜΕΛΕΤΗΤΗΣ Η ΠΡΟΙΣΤΑΜΕΝΗ Δ/ΝΣΗΣ Τ.Υ.Δ.Λ. ΚΑΛΔΗΣ ΜΙΧΑΛΗΣ ΜΗΧ/ΓΟΣ ΜΗΧ/ΚΟΣ Π.Ε. ΣΤΥΛΙΑΝΙΔΟΥ ΜΑΡΙΑΝΘΗ ΤΟΠΟΓΡΑΦΟΣ ΜΗΧ/ΚΟΣ Π.Ε.\n4 ΤΙΜΟΛΟΓΙΟ ΠΡΟΣΦΟΡΑΣ Α/Α ΠΕΡΙΓΡΑΦΗ ΕΙΔΟΥΣ ΣΥΝΟΛΙΚΑ 1 Προμήθεια ενός υποβρύχιου αντλητικού συγκροτήματος (αντλία 19m3/h στα 200m με ανοξείδωτες πτερωτές και μοτέρ), τις σωληνώσεις upvc 3 μέγιστης πίεσης 35bar (90m), συρματόσχοινο 8mm, Καλώδιο ΝΥΥ 4Χ6 (200m), και καλώδιο ηλεκτροδίων ΝΥΥ 2Χ1,5 (100m), όλα σύμφωνα με τις τεχνικές προδιαγραφές της παρούσας πλήρως εγκατεστημένα. ΠΟΣΟΤΗΤΑ 1 τεμ ΤΙΜΗ με ΦΠΑ 17% Όλα τα παραπάνω νοούνται εγκατεστημένα με όλα τα υλικά και μικροϋλικά που απαιτούνται για την υδραυλική (ειδικά τεμάχια, φλάντζες κτλ) και ηλεκτρική σύνδεση του συγκροτήματος ώστε αυτό να λειτουργήσει χωρίς προβλήματα. Ο ΠΡΟΣΦΕΡΩΝ: ΥΠΟΓΡΑΦΗ:\n5 ΤΕΧΝΙΚΕΣ ΠΡΟΔΙΑΓΡΑΦΕΣ-ΕΙΔΙΚΟΙ ΟΡΟΙ Η παρούσα μελέτη αφορά την προμήθεια ενός νέου αντλητικού συγκροτήματος για το αρδευτικό αντλιοστάσιο που βρίσκεται στα Παράκοιλα. Στην τιμή περιλαμβάνεται η προμήθεια και εγκατάσταση ενός αντλητικού συγκροτήματος (ηλεκτροκινητήρας και αντλία) με τα αντίστοιχα απαραίτητα υλικά σωληνώσεις, καλώδια κτλ. Η δαπάνη θα βαρύνει τον προϋπολογισμό του Δήμου, οικ. έτους 2017 Κ.Α.Α Η υποβρύχια αντλία θα έχει σημείο λειτουργίας 19m3/h στα 200m. Ο κινητήρας θα είναι ενεργειακής κλάσης IEC-3 με εξωτερικό κέλυφος από ανοξείδωτο χάλυβα. Ο στάτης θα είναι υδρολίπαντος επαναπεριελίξιμος με τυλίγματα επικάλυψης PVC και προστασίας ΙΡ68. Ο μηχανικός στυπιοθλίπτης Θα προστατεύεται από την άμμο. Ο μέγιστος αριθμός εκκινήσεων ανά ώρα θα είναι: 15. ( ομοιόμορφα κατανεμημένες) Μέγιστη ανοχή μεταβολών τάσης: ±10%. Οι σωληνώσεις της αντλίας θα είναι κατασκευασμένες από πλαστικές σωλήνες ευθύγραμμες από upvc διαμέτρου 3 μέγιστης πίεσης 35bar με μούφα κλειδωμένη στο άκρο με ανοξείδωτη ασφάλεια. Το συρματόσχοινο ανέλκυσης θα είναι inox 8mm Το Καλώδιο παροχής θα είναι ΝΥΥ 4Χ6 και το καλώδιο ηλεκτροδίων ΝΥΥ 2Χ1,5 Όλα τα παραπάνω νοούνται εγκατεστημένα με όλα τα υλικά και μικροϋλικά που απαιτούνται για την υδραυλική (ειδικά τεμάχια, φλάντζες, ναυτικά κλειδιά κτλ) και ηλεκτρική σύνδεση του συγκροτήματος ώστε αυτό να λειτουργήσει χωρίς προβλήματα. ΘΕΩΡΗΘΗΚΕ Μυτιλήνη ΙΟΥΛΙΟΣ 2017 Μυτιλήνη ΙΟΥΝΙΟΣ 2017 Ο ΜΕΛΕΤΗΤΗΣ Η ΠΡΟΙΣΤΑΜΕΝΗ Δ/ΝΣΗΣ Τ.Υ.Δ.Λ. ΚΑΛΔΗΣ ΜΙΧΑΛΗΣ ΜΗΧ/ΓΟΣ ΜΗΧ/ΚΟΣ Π.Ε. ΣΤΥΛΙΑΝΙΔΟΥ ΜΑΡΙΑΝΘΗ ΤΟΠΟΓΡΑΦΟΣ ΜΗΧ/ΚΟΣ Π.Ε.\n6 ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ Α/Α 1 ΠΕΡΙΓΡΑΦΗ ΕΙΔΟΥΣ ΣΥΝΟΛΙΚΑ Προμήθεια ενός υποβρύχιου αντλητικού συγκροτήματος (αντλία 19m3/h στα 200m με ανοξείδωτες πτερωτές και μοτέρ), τις σωληνώσεις upvc 3 μέγιστης πίεσης 35bar (90m), συρματόσχοινο 8mm, Καλώδιο ΝΥΥ 4Χ6 (200m), και καλώδιο ηλεκτροδίων ΝΥΥ 2Χ1,5 (100m), όλα σύμφωνα με τις τεχνικές προδιαγραφές της παρούσας πλήρως εγκατεστημένα. ΠΟΣΟΤΗΤΑ ΤΙΜΗ Δ Α Π Α Ν Η 1 τεμ 5.800, ,00 ΦΠΑ 17% 1.020,00 ΣΥΝΟΛΙΚΗ ΔΑΠΑΝΗ 7.020,00 ΘΕΩΡΗΘΗΚΕ Μυτιλήνη ΙΟΥΝΙΟΣ 2017 Μυτιλήνη ΙΟΥΝΙΟΣ 2017 Ο ΜΕΛΕΤΗΤΗΣ Η ΠΡΟΙΣΤΑΜΕΝΗ Δ/ΝΣΗΣ Τ.Υ.Δ.Λ. ΚΑΛΔΗΣ ΜΙΧΑΛΗΣ ΜΗΧ/ΓΟΣ ΜΗΧ/ΚΟΣ Π.Ε. ΣΤΥΛΙΑΝΙΔΟΥ ΜΑΡΙΑΝΘΗ ΤΟΠΟΓΡΑΦΟΣ ΜΗΧ/ΚΟΣ Π.Ε.


Μικρό όνομα, μεγάλη φτώχεια και ανύπαρκτη ανάπτυξη... | ` LOKRIS NEWS +\nΜικρό όνομα, μεγάλη φτώχεια και ανύπαρκτη ανάπτυξη...\n[ Του Γιάννη Φραγκούλη ]\nΜακριά από τα προβλήματα των πολιτών η κόντρα που έχει ξεσπάσει μεταξύ ΚΕΔΕ (δήμαρχοι) ΕΝΠΕ (περιφερειάρχες).\nΗ τροπολογία που ψηφίστηκε στο κοινοβούλιο για την έκφραση και μόνο γνώμης των δημάρχων στο νέο ΕΣΠΑ δεν αλλάζει την κεντρική φιλοσοφία του προγράμματος που είναι η ανταγωνιστικότητα, η επιχειρηματικότητα και η τάχα μου «καινοτομία».\nΔηλαδή μακριά από τις ανάγκες των πολιτών και της κοινωνίας μας. Εκτός των άλλων προκύπτει και παρακράτηση 1% από τους Κεντρικούς Αυτοτελείς Πόρους για τις αστοχίες του προγράμματος.\nΣυγχαρητήρια στους δημάρχους διαπραγματευτές για την νέα αφαίμαξη!!!!\nΣε ότι αφορά την περιφέρεια μας οι αριθμοί βεβαιώνουν ότι παίρνουμε το φτωχότερο ΕΣΠΑ. Και για να λειτουργήσουν τα προγράμματα των κοινωνικών δομών και να υπάρξει μια διαχείριση των ελαχίστων δαπανών, πρέπει να ύπαρξη ένα ίδιο χρηματοδοτικό πρόγραμμα από τον κρατικό προϋπολογισμό (δημόσιες επενδύσεις).\nΣτην ανάλυση του προγράμματος για την περιφέρειά μας εντοπίζονται και περιοχές μεγάλης φτώχειας και κατακρήμνισης εισοδημάτων, τέτοια περιοχή στο δήμο μας είναι ο πρώην καποδιστριακός δήμος Μώλου.\nΕίναι θράσος και αναλγησία η επιβολή πρόσθετων φόρων σε αυτούς τους συμπολίτες μας από τον δήμαρχο, τη δημοτική πλειοψηφία και υπερψηφίστηκε από κάποιους νεόκοπους «αριστερούς», εκλεγμένους με το ΣΥΡΙΖΑ.\nΚαι μεταξύ των διαγγελμάτων του δημάρχου μετά από κάθε σχόλη, επαναφέρει το ζήτημα της ονομασίας του δήμου σε Καμένα Βούρλα έχοντας υποστηρίξει ο ίδιος ως σύμβουλος όνομα - τραίνο.\nΛίγες μέρες και πριν τις εκλογές, έχοντας κάνει αυξήσεις στα τέλη, γνωρίζοντας ότι θα αναγκαστεί να προβεί σε καινούριες αυξήσεις των τελών.\nΙσχυρίζεται λόγους ανάπτυξης γενικώς.\nΚαταλαβαίνει ο καθένας ότι η ΙΝΤΡΑΚΑΤ και το ΓΑΛΗΝΗ χρειάζονται διαφορετικούς μοχλούς για την ανάπτυξή τους από τις μικρές επιχειρήσεις της περιοχής.\nΓνωρίζει ότι δεν υπάρχει επίσημη αλλαγή ονόματος και μονό κάποιες αποφάσεις δημοτικών συμβουλίων και ότι χρειάζεται απόφαση της Βουλής.\nΤις περί αντιθέτου αποφάσεις του Συμβουλίου της Επικρατείας επίσης τις γνωρίζει.\nΗ περίεργη αυτή στάση αυτή μου θυμίζει το «στρίβειν δια του αρραβώνος» του αείμνηστου Ψαθά.\nΠΛΗΡΗ ΧΡΗΜΑΤΟΔΩΤΙΣΗ ΤΩΝ ΔΗΜΩΝ\nΚΑΜΙΑ ΣΥΡΡΙΚΝΩΣΗ ΥΠΗΡΕΣΙΩΝ\nΠΡΟΣΛΗΨΗ ΜΟΝΙΜΩΝ ΥΠΑΛΗΛΩΝ ΚΑΙ ΕΠΙΣΤΗΜΟΝΩΝ ΓΙΑ ΤΗΝ ΣΤΕΛΕΧΩΣΗ ΤΟΥ ΔΗΜΟΥ ΜΑΣ\nΚΑΤΑΡΓΗΣΗ ΕΠΙΧΗΡΗΜΑΤΙΚΩΝ ΔΡΑΣΤΗΡΙΟΤΗΤΩΝ ΚΑΙ ΣΔΙΤ\nΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ ΑΥΞΗΜΕΝΟ ΓΙΑ ΤΙΣ ΑΜΕΣΕΣ ΑΝΑΓΚΕΣ ΣΤΟ ΔΗΜΟ ΜΑΣ\nΕτικέτες *' ΑΡΘΡΑ & ΑΠΟΨΕΙΣ, *** 1 RSS, Γιάννης Φραγκούλης